Spustiti starosnu granicu za profesionalne vozače na 18 godina – Ozon Media\nSpustiti starosnu granicu za profesionalne vozače na 18 godina\nSrbiji nedostaju profesionalni vozači, a da bi se taj problem rešio potrebno je da se pomeri starosna granica za obavljanje tog posla i da se potreba za vozačima usklade sa obrazovnim sistemom, izjavio je predsednik Poslovnog udruženja „Međunarodni transport“ Neđo Mandić.\n„Oni u međuvremenu počnu da se bave nekim drugim poslom i kasnije se teško vraćaju toj profesiji“, rekao je Mandić.\nSmatra da bi izmenama Zakona o bezbednosti saobraćaja starosna granica za vozača šlepera trebalo da se spusti sa 21 na 18 godina.\nUdruženje poslodavaca u drumskom saobraćaju, takođe, je zatražilo zakonske izmene kako bi se pomerila starosna granica za profesionalne vozače. Ukazano je da vozači u drumskom saobraćaju u proseku imaju 55 godina, često se angažuju i penzioneri, što ugrožava bezbednost saobraćaja.\nTo bi podrazumevalo da se uvede Probna dozvola C, CE, D i DE, ili dozvola za unutrašnji saobraćaj C,CE,D i DE, a koja bi važila samo unutar Srbije.\nUhapšen zbog krađe nakita i novca\nBroj poseta: 48942559


"Ne idem ja niđe": Totalni haos po crnogorskim ambasadama\nSvet Autor:Ana Tašković18. feb. 202122:01\nFoto: Shutterstock/TIM SLOAN / AFP / Profimedia/EPA/BORIS PEJOVIC/E-Stock/Petar Jovanović\nKrajem prošle godine ambasador Srbije u Crnoj Gori Vladimir Božović proglašen je za personu non grata i od njega je zatraženo da napusti Crnu Goru. Ubrzo je vlada Crne Gore opozvala svoje ambasadore u Kini, Srbiji, Ujedinjenim Arapskim Emiratima, Italiji, Bosni i Hercegovini, Nemačkoj i pri Svetoj stolici. Ovi događaji su privukli veliku pažnju u regionalnim medijima, koji od tada ne prestaju da bruje o ponašanju njihovih ekselencija. Pojedinci nisu poslušali naređenja, a potom su usledili potezi koji svakako nisu uobičajeni u diplomatskom svetu, niti se smatraju primerenim.\nPodgorica: Ambasadori da dođu u Crnu Goru na konsultacije\nCrnogorski ambasador neće kući: Promenio brave na ambasadi\nOpozvani ambasador Crne Gore u Vatikanu, Miodrag Vlahović, zamenio je bravu na vratima ambasade, koju treba da napusti, dok opozvani ambasador u Kini Darko Pajović još uvek nije vratio pečat i karticu za plaćanje, potvrđeno je Vijestima u Ministarstvu spoljnih poslova. Mnogi bi rekli da ovakvo ponašanje ne priliči ljudima koji se nalaze na ovako važnim pozicijama.\nSlužbenici Ministarstva spoljnih poslova Crne Gore došli su u prostorije crnogorske ambasade u Kini po nalogu rukovodsta MSP i pokušali da pronađu i preuzmu pečat i službena akta, kako pristup njima ne bi imao Pajović.\nNaime, Pajović je prvobitno zadržao i službeno vozilo, ali ga je u međuvremenu vratio.\nFoto: TIM SLOAN / AFP / Profimedia\nŠto se tiče opozvanog ambasadora pri Svetoj stolici Miodraga Vlahovića, nakon što je promenio bravu na ambasadi, niko ne može da uđe u prostorije ambasade, uključujući i privremenog otpravnika poslova.\nSlužbenici ambasade se ne nalaze u zgradi, a za Vlahovića se ni ne zna da li se nalazi u prostorijama ambasade.\nIz MVP nezvanično objašnjavaju da se opozvani ambasadori pozivaju na to što Đukanović nije potpisao ukaz o njihovom opozivu.\nBožović: I dalje sam ambasador u Crnoj Gori, ali iz Beograda\nSa druge strane, ambasador Srbije Vladimir Božović, kojeg je Crna Gora proglasila nepoželjnom osobom, rekao je da i dalje obavlja tu funkciju, ali iz Beograda, i da će to nastaviti da čini sve dok to bude od njega tražila Srbija, dodajući da od nove crnogorske vlade očekuje da povuče odluku o proterivanju.\nOd Božovića je naime zatraženo da napusti Crnu Goru zato što je Podgoričku skupštinu iz 1918. godine nazvao – „slobodnim izrazom narodne volje za ujedinjenje sa bratskom Srbijom“.\nBožović je za Srpski radio iz Čikaga ocenio da nije lako biti prognanik.\n„Proteran sam iz svoje zemlje u kojoj sam rođen, na pravdi boga, zbog istine koju sam svedočio o Hristolikoj bici na Mojkovcu“ rekao je on.\nBožović je rekao i da je ponosan što su predsednik i Skupština Srbije, crkva, Srbi u Crnoj Gori i relevantne stranke u Crnoj Gori stale iza njega i osudile taj čin proterivanja „koji se graniči sa ludošću i logikom suprotnoj Bečkoj konvenciji“.\nOdluka o opozivu crnogorskih ambasadora\nVlada Crne Gore je početkom januara ove godine zatražila opoziv ambasadora u Kini Darka Pajovića, u Srbiji Tarzana Miloševića, ambasadorke u Ujedinjenim Arapskim Emiratima Dušanku Jeknić, ambasadora pri Svetoj stolici Miodraga Vlahovića, ambasadorke u Italiji Sanju Vlahović, ambasadora u Bosni i Hercegovini Obrada Miša Stanišića, i ambasadorku u Nemačkoj Veru Kuliš.\nVlada je u obrazloženju navela da su oni naštetili interesima države, ne precizirajući o čemu je reč. Upravo taj nedostatak informacija bio je motiv predsedniku Crne Gore Milu Đukanoviću da ne potpiše ukaz o opozivu.\nKrajem januara usledio je sastanak predsednika Crne Gore Mila Đukanovića sa potpredsednikom Vlade Dritanom Abazovićem i ministrom spoljnih poslova Đorđem Radulovićem. Nakon tog susreta, Vijesti su prenele da će Đukanović potpisati ukaz o opozivu.\nSastanak je inicirao Radulović, nakon što je Đukanović odbio da potpiše ukaz o opozivu ambasadora.\nMinistarstvo spoljih poslova Crne Gore je 16. februara svim opozvanim ambasadorima onemogućilo pristup ambasadama, i obustavilo njihovo finansiranje.\nOpozvani ambasadori stanove mogu da koriste do otkaznog roka, a nije im dozvoljeno da dalje koriste bilo kakva sredstva kojima raspolaže Ministarstvo spoljnih poslova, poput službenih automobila.\nO ovom pitanju su se 16. februara ponovo oglasili iz kabineta predsednika Crne Gore Mila Đukanovića.\n„Predsednik Crne Gore postavlja i opoziva ambasadore, a očuvanje ugleda države i dostojanstva diplomatske profesije zajednički je interes“, saopšteno je iz kabineta predsednika Crne Gore.\nKako su naveli, reagovali su na objave u medijima da je Ministarstvo spoljnih poslova opozvalo bez ukaza više ambasadora.\nĐorđe Radulović Foto:EPA-EFE/FILIP SINGER\n„Predsednik Crne Gore postavlja i opoziva ambasadore. Ambasador je dužan da deluje u skladu sa instrukcijama Ministarstva spoljnih poslova. Svako nerazumevanje ili nejasnoća u pogledu instrukcije rešava se na relaciji ambasador – MVP, mimo javnosti. Očuvanje ugleda Crne Gore i dostojanstva diplomatske profesije je zajednički interes. Deo toga je dogovor Predsednika i predstavnika Vlade od 26. januara”, navodi se u saopštenju koje potpisuje savetnica za spoljnu politiku predsednika države Tamara Brajović.\nNajavljen postupak protiv ambasadora koji nisu došli na konsultacije\nMinistarstvo spoljnih poslova Crne Gore saopštilo je da će pokrenuti disciplinski postupak protiv ambasadora koji, bez opravdanog razloga, nisu doputovali u Crnu Goru na konsultacije. Opozvani ambasadori Miodrag Vlahović, Darko Pajović, Sanja Vlahović i Vera Kuliš, kao i ambasador Nebojša Kaluđerović, nisu doputovali u Crnu Goru na ambasadorske konsultacije.\n„Ambasadori koji opravdano nisu mogli doći na konsultacije zbog zdravstvenih problema, pravovremeno su informisali Ministarstvo spoljnih poslova da nisu u mogućnosti da doputuju u Crnu Goru do 18. januara. Imajući u vidu činjenicu da nedolazak na ambasadorske konsultacije, bez opravdanog razloga, predstavlja težu povredu službene dužnosti, Ministarstvo spoljnih poslova će protiv opozvanih ambasadora pokrenuti disciplinski postupak“, saopšteno je iz Ministarstva.\nambasadorambasadoriCrna GoraMilo Đukanovićministarstvo spoljnih poslovaopozivVlada


Flyin’ Figuar pobednik na na Red Bull Flugtag takmičenju – Avlija\nSvi ljubitelji adrenalina i visine, imali su priliku da odgovore izazovu i pokažu svoje sjajno umeće na Red Bull Flugtag takmičenju, koje je ove godine održano na Adi Ciganliji. Zadatak takmičenja bio je da timovi naprave letelicu bez motora, akumulatora i katapulta i da se što duže zadrže u vazduhu, koristeći kao oruđe samo vetar, ljudsku snagu i genijalnost.\nPored kreativnosti, na takmičenju su se ocenjivali dužina leta i nastup na platfomi pre leta, a pobedu je ove godine odneo tim pod nazivom „Flyin’ Figuar“ i odbranio titulu iz 2013. godine, kada je prethodno takmičenje održano. Letelica ovog izvanrednog tima preletela je preko 15 metara, a za potrebe pravljenja iste, koristili su Henkelov brend Moment i to – Moment Fix Express lepak i Moment Power Tape.\nKako „Flyin’ Figuar“ tim navodi, Moment Fix Express imao je ključnu ulogu u lepljenju rebara krila i svuda gde je bila potrebna čvrsta veza, dok je Power Tape korišćen za mrežu koja je držala PVC foliju na krilima, kao i svuda gde je bilo potrebno zaštiti letelicu od ulaska vazduha prilikom leta.\nČlanovi pobedničkog tima, Marko Aćimovič, Željko Korčok, Igor Mihaljević, Dalibor Gregurić, Dragan Lisica i Žarko Korčok, istakli su da je letelica zahvaljujući Moment lepkovima izdržala jaku junsku kišu i ostala netaknuta do samog takmičenja, te da su veoma ponosni na postignut rezultat.


Polemika komesarke Saveta Evrope i Ministarstva odbrane zbog promocije knjige o ratu u BiH: Falsifikovanje činjenica ili drugačiji stav | Insajder\nPolemika komesarke Saveta Evrope i Ministarstva odbrane zbog promocije knjige o ratu u BiH: Falsifikovanje činjenica ili drugačiji stav\nKomesarka Saveta Evrope za ljudska prava Dunja Mijatović, kritikovala je danas Ministarstvo odbrane Srbije zbog organizovanja promocije knjige „Tuzlanska kapija - režirana tragedija“ u kojoj se, kako je navela, „falsifikuju činjenice o zločinu“ koji se 1995. dogodio u BiH. Usledila je brza reakcija Ministarstva, koje je navelo da se „knjige u Srbiji ne zabranjuju“ i poručilo komesarki da je „svaki pokušaj drugačijeg viđenja građanskog rata u BiH veliki zločin ako dolazi od Srba“.\nFoto: OSCE, Alexander Kim / Dunja Mijatović\nKomesarka Saveta Evrope za ljudska prava je upozorila danas Ministarstvo odbrane da je „širenje neistina i dezinformacija u posleratnom kontekstu opasno“ i da potkopava napore ka pomirenju.\n„Nažalost srpsko Ministarstvo odbrane je organizovalo promociju knjige u kojoj se falsifikuju činjenice o ratnom zločinu u vezi sa 71 osobom nastradalom na Tuzlanskoj kapiji u BiH u maju 1995“, rekla je Mijatović, saopštio je Savet Evrope.\nUpozorila je da politički lideri i predstavnici Vlade u Srbiji treba da se usredsrede na borbu protiv nekažnjivosti ratnih zločina, kao i na obezbeđivanje odšteta za žrtve, umesto da podržavaju širenje stavova koji negiraju ratne zločine.\n„Iskrena ocena prošlosti je od suštinskog značaja za pomirenje i konstruktivnu interakciju različitih zajednica. Verujem da mlade generacije u regionu zaslužuju da budu vaspitane u duhu mira, tolerancije i međusobnog poštovanja“, navodi se u saopštenju.\nLokalne grupe za ljudska prava i bošnjački zvaničnici takođe su kritikovali Ministarstvo odbrane Srbije zbog sinoćne promocije knjige Ilije Brankovića "Tuzlanska kapija - režirana tragedija" u Domu Vojske Srbije.\nMediji u BiH navode da se u toj knjizi osporava presuda Suda BiH kojom je Novak Đukić osuđen na 20 godina zatvora.\nMinistarstvo odbrane je ubrzo nakon izjave komesarke saopštilo ona „umesto da traga za istinom napada Ministarstvo“.\nU tekstu objavljenom na sajtu Ministarstva odbrane, navodi se i da su „Srbi mnogo puta bili i još uvek jesu žrtve dvostrukih standarda i često im se i sudilo i sudi za tuđe zločine“.\n„Srbija neće zabranjivati knjige, to je tradicija nekih drugih naroda“, piše u saopštenju Ministarstva u kojem su komesarki preporučili da pročita knjigu koju je kritikovala.\nMinistarstvo odbrane ponovo promovisalo knjige osuđenih za ratne zločine


In medija - MIHO IZDRŽI podrška iz kampa DEKI 5 u Brzeću\nMIHO IZDRŽI podrška iz kampa DEKI 5 u Brzeću\nMIHO IZDRŽI je poruka upućena iz fudbalskog kampa DEKI 5 u Brzeću kao podrška Siniši Mihajloviću, proslavljenom internacionacu i fudbaleru šampionskog tima Crvene Zvezde, koji se leči od leukemije.\nSiniša Mihajlović je na konferenciji za medije održanoj 16. jula saopštio da boluje od leukemije a već 18. jula je krenuo sa terapijom u klinici u Bolonji. Prvi ciklus hemoterapije završio uspešno i u narednom periodu će ostati u bolnici kako bi se pratilo njegovo zdravstveno stanje, navedeno je u saopštenju fudbalskog kluba Bolonja u kom je Mihajlović trener.\nMlade fudbalere fudbalskog kampa DEKI 5, u hotelu JUNIOR u Brzeću, posetili su ministar za rad Zoran Đorđević, Dejan Stanković i Biljana Barošеvić, v.d. pomoćnika ministra u Sеktoru za zaštitu osoba sa invaliditеtom.\nOpširnije o poseti kampu Deki 5 OVDE


Prnjavor : Uskoro takmičenje osnovaca u poznavanju nac.manjina\n“Promocija edukativnih sadržaja o nacionalnim manjinama u osnovnoškolskom obrazovanju“ naziv je projekta koji se u BiH provodi već par godina unazad,a u Prnjavoru po prvi put.Prnjavorski osnovci imaće priliku da na takmičenju 22.februara pokažu elementarna znanja o ukupno 17 nacionalnih manjina.\nIzvor: TV K3 Prnjavor i Prnjavor.info\nTV K3 - video prilog\n8 škola,17 nacionalnim manjina,oko stotinu učesnika tj. takmičara .Po prvi put u Prnjavoru biće organizovano kviz- takmičenje osnovaca u poznavanju nacionalnih manjina.Sam projekat „Jačanje zaštite nacionalnim manjina u BiH“ kojeg implementira Savjet Evrope od samog početka naišao je na veliku zainteresovanost svih lokalnih zajednica a ono što je najbitnije, i glavnih aktera,učenika 8.razreda.\nSa učenicima kojih će biti po pet u grupi rade nastavnici i učitelji.Pripreme teku u najboljem redu a svesrdnu pomoć nudi im naravno Savez nacionalnih manjina RS koji iste aktivnosti već provodi u osnovnim školama iz Lopara, Ugljevika ,Bijeljine i Prijedora.\nDomaćin takmičenja koje će biti organizovano 22.februara u okviru projekta “Promocija edukativnih sadržaja o nacionalnim manjinama u osnovnoškolskom obrazovanju” biće osnovna škola “Nikola Tesla” u Prnjavoru .Žiri će činiti direktorice dvije Srednje škole u Prnjavoru kao i istoričar Dario Topić.\nVeliki broj gostiju prisutno će biti cjelodnevnom takmičenju-od predstavnika Vijeća nacionalnih manjina BiH,Savjeta nacionalnih manjina u NS RS,Savjeta Evrope,ambasadori,ministri…\nTakmičenju u Prnjavoru prethodiće isto takvo u Bijeljini 12.februara i Prijedoru 15.februara.\nProjekat u vrijednosti od 10 000 eura finansira EU i Savjet Evrope uz učešće opštine u finansijskom i organizacionom dijelu.


Naslovnica VIJESTI BiH Parlament FBiH naložio rekonstruisanje rudnika, EPBiH će procijeniti njihovu održivost\nPredstavnički dom Parlamenta Federacije BiH dionio je danas zaključke kojim je naloženo da se pristupi restrukturisanju rudnika u ovom entitetu, a da Elektriprivreda BiH izvrši analizu sposobnosti svakog rudnika, održivost eksploatacije uglja, te predloži zatvaranje neodrživih pogona i zbrinjavanje radnika.\nNa sjednici je naloženo i da počnu pripreme za usaglašavanje novog kolektivnog ugovora za rudare.\nNa sjednici nisu usvojeni izvještaji zavoda za zbrinjavanje mentalno invalidnih lica “Drin” i “Bakovići”, te Zavoda za zbrinjavanje mentalno invalidne djece i omladine “Pazarić”, kao ni Zavoda za vaspitanje muške djece i omladine iz Sarajeva, te Ustanove iz oblasti socijalne zaštite Ljubuški.\nZadužena je i Vlada FBiH da za zavodu “Pazarić” izdvoji interventna sredstva za predstojeću sezonu grijanja, kao i da predstavnici Ministarstva rada i socijalne politike FBiH što prije posjete ovu ustanovu.\nDirektor Zavoda za zbrinjavanje mentalno invalidne djece i omladine “Pazarić” Redžep Salić rekao je danas u obraćanju poslanicima u Predstavničkom domu Parlamenta FBiH da je situacija u zavodu katastrofalna.\nPrethodni članakAmbasador Nelson u Tuzli posjetio udruženje Roma “Euro Rom”\nSljedeći članakU stravičnoj nesreći preminuo 38-godišnji motociklista


Ako ste se ikada pitali kako to izgleda, sad je prilika da VIDITE! VIDEO – Lajk.rs\nPreopterećeni ste obavezama na poslu. Nije vam lako da donesete nove odluke na ovom polju. Težak vam je period, pa i na polju ljubavi kao da ne možete …\nUkazaće vam se mogućnost da napredujete. Bićete zadovoljni situacijom koju budete ostvarili na ovom polju. Naglo ćete doći do problema u odnosu sa bračnim …\nUkoliko se bavite privatnim poslom, dobar je dan da rešite neke probleme odranije. Nova veza vas očekuje, pred vama je prilika da na ovom polju …\nOčekuje vas kraće putovanje koje bi za posao moglo da vam bude prilično važno. Komunikacija sa partnerom je poljuljana, ali vi tražite načine da nekako …\nU nekim situacijama se osećate bespomoćno i to vas opterećuje. Ne volite kada se stvari dešavaju van vaše kontrole. Postoji distanca između …\nOčekuje vas period promena na poslovnom polju, pa će vam biti potrebno vreme da se na neki način prilagodite. Povratak bivše ljubavi dosta vas emotivno …\nVažno je da budete spremni da date sve od sebe kako biste se posvetili poslu. Potrebno je da budete sasvim iskreni u odnosu prema voljenoj osobi ako želite …\nOčekuje vas teži dan za posao. Pred vama je period u kojem ćete imati dosta problema. Pred vama je šansa da ostvarite bolji odnos sa voljenom osobom, …\nPročitajte još... Kruševljanka iz Amerike obezbedila sredstva za dovod kiseonika za 42 nova mesta\nOčekuje vas povoljan dan u kom ćete biti zadovoljni situacijom na poslovnom polju. Očekuje vas zanimljivo poznanstvo koje bi moglo da vas vodi do ozbiljnije …\nSaradnja sa inostranstvom bi mogla da se privede kraju. Očekuje vas period pun poslovnih izazova. Ukoliko ste u vezi, nije vam lako da sa voljenom osobom …\nMoguće je da niste preterano raspoloženi da se bavite poslovnim obavezama tokom današnjeg dana. Nije vam lako da pokažete osećanja jer se još …\nTačno znate šta želite kada je u pitanju posao i dajete sve od sebe kako biste svoje ciljeve ostvarili. Moguće je da sa voljenom osobom imate manje …\nTeodora o raspadu “Đavolica” i pomirenju sa Tamarom


Dennis: "Kimi i Juan nisu nezamjenjivi"\nRon Dennis u nedjelju je izjavio da njegov vozač, Kimi Raikkonen, može biti zamijenjen za tili čas i slobodan je da napusti tim ako poželi. Otkrio je i da isti stav važi i za Montoyu te da ni on neće biti zadržavan ukoliko bude želio otići.\nKontinuirano se šire glasine da Kimi planira preći u Ferrari naredne godine dok je Juan Pablo javno priznao da je otvoren za ponude drugih timova. Obzirom da je Fernando Alonso već potpisao za 2007., Dennis nema razloga za brigu čak i ako oba sadašnja vozača napuste tim krajem sezone.\n[i]"Ako Kimi ili Juan Pablo misle da je za njih bolje preći u neki drugi tim, mogu to i učiniti. Isto tako, ukoliko McLaren bude smatrao da bi mu bilo bolje sa nekim drugim, onda bih mogao dovesti novog vozača već sutra. Da, Raikkonen je frustriran jer svi mi želimo osvajati titule, a zato nam je potrebna pouzdanost. Zašto ne bismo priznali da bi naše neisporučivanje opreme potrebne za to natjeralo Kimija da porazmisli o svojoj budućnosti?"\nObjavio/la mclarenovka u 16:11, 9 komentar(a), print, #


2020: Crveni alarm za radna prava. Publikacija | Fondacija Centar za demokratiju\nautor/i: Ivan Sekulović, Sarita Bradaš, Nataša Vučković\n2020. godina bila je posebna kada je u pitanju ostvarivanje radnih prava u Srbiji. Zbog posledica epidemija i vanrednog stanja, pored već postojećih problema, kriza je otvorila i brojna nova pitanja, koja mogu biti od prelomnog uticaja na tržište rada, radna prava i zaposlenost u Srbiji naredne 2021. godine.\nKao i prošle godine, Srbija je i u 2020. godini, prema oceni Međunarodne konfederacije sindikata, bila zemlja u kojoj se sistematično krše prava radnika. Usled društvene i ekonomske krize izazvane epidemijom zarazne bolesti COVID-19 stanje radnih prava se dodatno pogoršalo u odnosu na prošlu godinu. Posebno su ugrožene pojedine profesije, osetljive grupe na tržištu rada suočile su se sa novim problemima, kao i radnici zaposleni u neformalnom sektoru. Više od 10% zaposlenih je siromašno. Prekarni rad je u porastu, a najugroženiji radnici, postali su još ugroženiji. Pored već postojećih problema, kriza je otvorila i brojna nova pitanja. Novi oblici rada, posebno rad na daljinu, suočili su nas sa nepreciznim pravnim okvirom i novim izazovima za ostvarivanje radnih prava. Zaštita zdravlja i bezbednosti na radu nametnula se kao prioritet za radnike na prvoj liniji rizika.\nI u 2020. godini pratili smo politike i primenu zakona i drugih propisa u oblasti rada, zapošljavanja i socijalne politike, analizirali nove propise i primenu starih u uslovima vanrednog stanja i predlagali rešenja kroz preporuke državnim organima. Stručnim analizama i istraživanjima došli smo do novih podataka i zaključaka. Kroz treninge i radionice nastavili smo da osnažujemo kapacitete sindikata, poslodavaca, predstavnika javnog i civilnog sektora, za dijalog, za ljudska prava, za rodnu ravnopravnost, za solidarnost. Kao članica Radne grupe Nacionalnog konventa o Evropskoj uniji (NKEU) koja prati poglavlja 2 – Slobodno kretanje radnika, i 19 – Socijalna politika i zapošljavanje, zajedničkim delovanjem nastojali smo da se glas organizacija civilnog društva bolje čuje, a potrebama građana i naročito osetljivih grupa, posvetila neophodna pažnja. U okviru NKEU i u zalaganju za ubrzanje procesa pristupanja EU, insistiramo da se veći značaj da socijalnoj dimenziji procesa pristupanja, između ostalog i kroz poređenje relevantnih razvojnih indikatora u EU i Srbiji prateći Evropski stub socijalnih prava.\nU ovoj publikaciji nalaze se tekstovi našeg posvećenog autorskog tima Ivana Sekulovića i Sarite Bradaš. Izveštaj o stanju radnih prava u Srbiji 2020. koji daje opštu ocenu od 1,78, što predstavlja pogoršanje u odnosu na ocenu 2 koju smo dali za stanje radnih prava u 2019. godini. Pozivamo vas da pročitate i tri analize koje osvetljavaju posebne aspekte u ovoj oblasti - a to je položaj mladih i frilensera na tržištu rada, kao i uticaj pandemije COVID-19 na stanje radnih prava u Srbiji. Kao i do sada, bavimo se harmonizacijom propisa i primenom standarda u okviru procesa pridruživanja Evropskoj uniji, sa posebnom analizom Akcionog plana za Poglavlje 19 - Socijalna politika i zapošljavanje. Konačno, naše je uverenje da pristupanje Srbije Evropskoj uniji, ne može napredovati niti biti uspešno, ukoliko ono ne postavlja socijalnu dimenziju pridruživanja kao prioritet. Razvoj ekonomije i poštovanje principa dostojanstvenog rada, moraju ići ruku pod ruku. Pogled iz ovog širokog ugla dala je naša izvršna direktorka Nataša Vučković u tekstu Socijalna dimenzija procesa pristupanja EU koji prenosimo iz publikacije pripremljene u okviru programa Fridrih Ebert Fondacije koji razmatra odnos politike proširenja i društvenih promena na Zapadnom Balkanu.\nFondacija Centar za demokratiju sa ponosom ističe svoj dugogodišnji rad u borbi za ostvarivanje principa dostojanstvenog rada u Srbiji. Od svog osnivanja posvećeni smo promociji socijalno-ekonomskih prava. Borba protiv siromaštva, suzbijanje sive ekonomije gde su radnici onemogućeni da ostvaruju svoja radna prava, poboljšanje bezbednosti i zdravlja na radu, fokus na poseban položaj žena na tržištu rada, ukazivanje na često nevidljive i posebno ugrožene segmente radno angažovanog stanovništva koje ih dovodi u prekarni položaj, neke su od tema koje smo stavili u centar svojih aktivnosti.\nOvaj program realizujemo uz dugogodišnju podršku Olof Palme Centra, te im se i ovim putem zahvaljujemo na uspešnoj saradnji.


EU dobija zajedničkog javnog tužioca | EurActiv Srbija\nEU dobija zajedničkog javnog tužioca\nNakon konačnog odobrenja u Evropskom parlamentu, glavni tužilac Evropske unije koji će istraživati prevare sa budžetom EU počeće da radi 2018. u Luksemburgu. Evropsko javno tužilaštvo (EPPO), koje je predviđeno Lisabonskim ugovorom, koordinisaće napore na sprovođenju zakona na nacionalnom nivou sa radom evropskih agencija - policijske i pravosudne, Europol i Eurodžast, kao i Evropskom agencijom za borbu protiv prevara (OLAF). Već se govori i o proširenju nadležnosti evropskog tužioca na borbu protiv terorizma i organizovanog kriminala.\nGlavni tužilac će moći da koordiniše policijske istrage, odlučuje o zamrzavanju i oduzimanju imovine i hapšenju osumnjičenih preko granica.\nDo sada su samo nacionalne vlasti mogle da istražuju i gone za kriminal, poput zloupotrebe strukturnih fondova EU ili prekograničnih prevara sa porezom na dodatu vrednost. To je međutim išlo teško jer se jurisdikcija nacionalnih vlasti završavala na nacionalnim granicama.\nČlanice EU dale su saglasnost za osnivanje službe tužilaštva 2009. godine Lisabonskim ugovorom. Međutim, zakonodavstvo oko osnivanja te službe je kasnilo zbog protivljenja nekih članica i stvari su krenule napred tek 2013.\nZbog odredbe o jednoglasnosti, Evropski savet se odlučio za "pojačanu saradnju" sa samo 20 od 28 članica. U grupi zemalja koje nisu učesnice su Velika Britanija, Irska, Danska, Švedska, Mađarska, Malta i Holandija. One pak mogu da se priključe bilo kada u budućnosti.\nEvroposlanica desnog centra Barbara Matera, koja je bila zadužena za zakonodavstvo o evropskom tužilaštvu u Evropskom parlamentu, rekla je da nova kancelarija "znači rešavanje problema nedostataka i neusklađenosti nacionalnih istraga o zloupotrebama fondova EU".\nI francuski predsednik Emanuel Makron i predsednik Evropske komisije Žan-Klod Junker u septembru su govorili o mogućem proširenju ovlašćenja tužioca na polja poput terorizma.\n"Nadam se da bi uskoro obuhvat službe EPPO mogao da uključi i prekogranične zločine, poput terorizma i trgovine ljudima", rekla je Matera.\nPredsednik Evropskog parlamenta Antonio Tajani takođe je opisao glasanje u Parlamentu 5. oktobra kao prvi korak prema mnogo moćnijem tužiocu EU. "Otvoreni smo da razmotrimo mogućnost širenje na borbu protiv terorizma i organizovanog kriminala", istakao je Tajani.\n"Teroristi ne znaju za granice. Da bi se suočili sa terorizmom, ne treba da postoje granice za saradnju nacionalnih vlasti", dodao je predsednik EP.\n"Makron i Junker gledaju napred i podržavaju proširenje nadležnosti Evropskog tužilaštva na borbu protiv terorizma i organizovanog kriminala", rekao je nemački evroposlanik Jan Filip Albreht (Philipp Albrecht).\n"Vlade članica treba dobro da razmotre takve predloge. EPPO ima potencijal da postane vodeći evropski projekat i svim članicama EU su otvorena vrata da se angažuju", istakao je Albreht.\nEvropska komisija je u saopštenju navela da nova služba "može da bude moćno sredstvo za zaštitu građana čak i izvan svoje trenutne nadležnosti za nelegalne aktivnosti sa budžetom EU".\n"Evropsko javno tužilaštvo moglo bi da ima zadatak i da goni prekogranične terorističke zločine", saopštila je Komisija.\n"U 2018. će Komisija objaviti naredne korake za proširenje obima nadležnosti nove evropske službe - Javnog tužilaštva. Za sada nam je prioritet da uspostavimo nezavisnog, jakog i efikasnog Evropskog javnog tužioca za borbu protiv zloupotreba budžeta EU i da ga osposobimo da počne da radi što pre", navela je EK.\nMeđutim, grupa Evropski konzervativci i reformisti (ECR) u EP je protiv tužilaštva, rekao je portparol te grupe za Euraktiv.\n"Smatramo da će EPPO biti još jedan skriveni pokušaj da se posegne za aktivnostima članica u sprovođenju zakona", rekao je portparol ECR i dodao: "U toj oblasti članice već dobro sarađuju i koordinišu aktivnosti".\nKancelarija u Luksemburgu imaće glavnog tužioca i tužioce iz svih zemalja učesnica. Oni će voditi svakodnevne krivične istrage koje sprovode delegirani tužioci u svim članicama koje učestvuju.\nPotvrda EPPO u Savetu očekuje se u narednih nekoliko dana.\n: Britanija dužna EU dve milijarde evra zbog propusta carine\n: Najviše prevara kod dotacija iz EU među zemljoradnicima


Prihvatilište za decu | Saša Đorđević i Uniqa osiguranje uručili donaciju Prihvatilištu\nSaša Đorđević i Uniqa osiguranje uručili donaciju Prihvatilištu\nPredstavnici kompanije Uniqa osiguranje su, zajedno sa svojim dugogodišnjim brend ambasadorom, selektorom Aleksandrom – Sašom Đorđevićem, posetili danas Prihvatilište za decu Beograd i uručila vrednu donaciju u iznosu od 300.000 dinara za izgradnju nove kuće koja je neophodna ovoj instituciji, navodi se u saopštenju kompanije.\nGoste je pozdravila rukovodilac Prihvatlišta Danijela Stajković, koja se zahvalila na podršci i promociji ove institucije.\n“Srećan sam što danas u zajedničkom druženju mogu da ulepšam dan deci Prihvatilišta i skrenem pažnju na problem sa kojim se ova Ustanova suočava, a to je nedovoljan broj kreveta za smeštaj dece. Nova godina je vreme koje nas vezuje za dom i porodična okupljanja, ali i prilika da pomislimo na one kojima život nije podario tu sreću. Neka deca imaju samo Prihvatilište i vredne ljude koji su im ovde posvećeni i zato je dužnost svih odgovornih pojedinaca i kompanija da im u tome pomognemo!“, izjavio je Đorđević u Prihvatilištu, navodi se u saopštenju.\nDirektorka marketinga Uniqa osiguranja Sonja Marić istakla je da je kompanija odlučila da pokrene kampanju "Misli Uniqa" kako bi naučili da mislimo na druge.\n„U godini u kojoj slavi osam godina svog postojanja u Srbiji, kompanija Uniqa odlučila je da pokrene kampanju “Misli Uniqa” koja nas uči da mislimo drugačije, da mislimo srcem i da mislimo na druge. Da se ne bavimo samo sopstvenim uspesima i rezultatima, već da pomognemo onima kojima je pomoć potrebna. Upravo zato je Uniqa pokrenula saradnju sa Prihvatilištem za decu Beograd i podržala kampanju “Čuvarkućica – kuća koja decu čuva”, koja ima za cilj podizanje svesti o pomoći koja je potrebna jedinoj instituciji ove vrste u zemlji u prikupljanju sredstava za izgradnju novih smeštajnih kapaciteta.”, istakla je Marić.\nKako bi motivisala i svoje partnere da se uključe u kampanju, UNIQA je poslala svojim partnerima biljku čuvarkuću, koja po verovanju čuva i štiti svaki dom, sa pozivom da se priključe akciji za izgradnju novog Prihvatilišta, ističe se u saopštenju.\nNa ovaj način Uniqa poručuje da možemo zajedno da budemo humani i učinimo nešto izuzetno važno za decu, koja nisu u mogućnosti da odrastaju u srećnom porodičnom okruženju, dodaje se.\nSamo 16 kreveta u Prihvatilištu\nPrihvatilište za decu je ustanova grada Beograda koja ima tradiciju dugu 53 godine. Trenutno se nalazi u prostoru površine 250 metara kvadratnih, sa kapacitetom od samo 16 kreveta, koji broj dece skoro svakodnevno prevazilazi, a u toku je pronalaženje novog, većeg prostora za zbrinjavanje svih kategorija ugrožene dece Srbije


Sledeće nedelje imenovanje tužioca za ratne zločine - Istinomer\n“Očekujemo u narednoj nedelji imenovanje tužioca za ratne zločine i to je još jedna važna vest i jedna od stvari koje su nam i u Evropskoj komisiji i Serž Bramerc zamerali.”\nPočetkom novembra, premijer Vučić obećao je da će u roku od sedam dana biti imenovan tužilac za ratne zločine. Vučić je bio u pravu kada je rekao da Evropska unija i Serž Bramerc to zameraju Srbiji, jer se to konstatuje u njihovim izveštajima.\nPredsednik Vlade Aleksandar Vučić, Foto: Fonet/Nenad Đorđević\nMeđutim, ni skoro mesec dana nakon Vučićeve izjave Vlada nije uputila skupštini predlog sa imenima kandidata za ovu funkciju. Dakle, tužilac još nije izabran, zbog čega Vučićevo obećanje ocenjujemo kao “neispunjeno”.\nOsim toga, Vučić ne bi ni trebalo da daje takva obećanja, odnosno rokove budući da izbor tužioca ne zavisi samo od njega, niti od Vlade, jer konačnu reč na kraju daju poslanici u Skupštini.\nPodsećamo, bivši tužilac za ratne zločine Vladimir Vukčević otišao je u penziju krajem 2015, posle više od decenije na čelu tužilaštva, zbog čega je u decembru prošle godine trebalo izabrati njegovog naslednika. Vlada je tada usvojila predlog sa listom od nekoliko imena, ali nijedan od kandidata nije dobio većinu glasova u skupštini. Tako se već gotovo godinu dana na čelu tužilaštva nalazi vršilac dužnosti Milan Petrović.\nU redovnom polugodišnjem izveštaju o radu Haškog tribunala, koji je letos predstavljen u Savetu bezbednosti Ujedinjenih nacija kritikuje se toliko kašnjenje sa imenovanjem, budući da odlazak Vukčevića u penziju nije predstavljao iznenađenje.\n“Kako se najmanje godinu dana znalo da će sada već bivši tužilac za ratne zločine (Vladimir Vukčević) otići u penziju, teško je razumeti kako proces imenovanja njegovog naslednika nije završen na vreme”, navodi se u izveštaju.\nI u poslednjem izveštaju Evropske komisije o napretku Srbije kao poseban, zabrinjavajući problem ističe se upravo to što nije imenovan tužilac za ratne zločine.\n“Mandat bišeg tužioca za ratne zločine je istekao u decembru 2015. godine, a njegov naslednik tek treba da bude imenovan; ovo je veoma zabrinjavajuća stvar”, stoji u izveštaju.\nU septembru 2016. Državno veće tužilaca usvojilo je konačnu rang listu kandidata za mesto tužioca za ratne zločine, nakon čega su Vladi uputili predlog na kome se nalaze tri imena: Snežana Stanojković, zemenica tužioca za ratne zločine, Milan Petrović, v.d. tužioca za ratne zločine i Dejan Terzić, sudija Apelacionog suda u Novom Sadu.\nIstinomer je od kabineta predsednika Vlade tražio informacije o tome dokle se stiglo u ovom procesu, kada će Vlada raspravljati o predlogu Državnog veća tužilaca i kada će Skupštini dostaviti svoj predlog. Međutim, odgovore nismo dobili.\nDirektorka pravnog programa Fonda za humanitrano pravo Milica Kostić kaže da postoji niz aktivnosti koje zavise od imenovanja i koje zahtevaju da postoji lider tužilaštva za ratne zločine.\n“Primer je strategija tužilaštva za ratne zločine, koja je predviđena Nacionalnom strategijom za procesuiranje ratnih zločina i Akcionim planom za pregovaračko poglavlje 23. To je najvažniji aspekt nacionalne strategije – treba da odredi kako će tužilaštvo postupati, koristiti ograničene resurse, birati predmete”, objašnjava Kostić.\nGlavni tužilac Haškog tribunala Serž Bramerc ponovo je, predstavljajući novi šestomesečni izveštaj pred Savetom bezbednosti UN, kritikovao Srbiju zbog kašnjenja sa imenovanjem tužioca za ratne zločine i drugih neispunjenih obećanja.\nBramerc je rekao da tužilaštvo pozdravlja usvajanje Nacionalne strategije za procesuiranje ratnih zločina i Akcionog plana od 23 tačke, ali i dodao da „ima vrlo malo dokaza da se ti planovi primenjuju“.\nSajt tribunala u Hagu, 8.12.2016.\n„Vlada Srbije nije imenovala novog tužioca za ratne zločine već skoro godinu dana…\nTokom svoje poslednje posete Beogradu, naglasio sam da napredak na polju\nkrivične pravde za ratne zločine neće biti postignut ukoliko Srbija ne sprovede korake koji\nsu identifikovani Strategijom i Akcionim planom. Vlasti u Srbiji su mi pružile svoja\nuveravanja da će odmah preduzeti korake. Nažalost, nijedno od tih obećanja nije\nispunjeno“, rekao je Bramerc.\n[AŽURIRANO, 9.12.2016]: Tekst je dopunjen izjavama glavnog tužioca tribunala u Hagu Serža Bramerca iz obraćanja SB UN od 8. decembra 2016.\nEvropska komisija Vlada Srbije Haški tribunal Narodna skupština


Vučić: Srbija punopravni član EU do 2020. godine | Vestinet.rs\nPOČETNA AKTUELNO Vučić: Srbija punopravni član EU do 2020. godine\n2. aprila 2015. 18:29 · Nema komentara\nPremijer Srbije Aleksandar Vučić izjavio je u Bratislavi da očekuje da Srbija postane punopravna članica Evropske unije do 2020. godine i to je prioritet Vlade na čijem je čelu.\nVučić je, na otvaranju Poslovnog foruma “Srbija – Slovačka 2015″, ocenio da će paket mera Vlade Srbije usmerenih ka fiskalnoj konsolidaciji, kao i aranžman sa Međunarodnim monetarnim fondom dati dodatnu sigurnost investitorima, jer će Srbija obezbediti dugoročnu makroekonomsku stabilnost.\nVučić je istakao da, kao što je Slovačka bila jedan od lidera u reformama u Jugoistočnoj Evropi na početku milenijuma, to Srbija teži da bude danas, saopštila je Vlada Srbije.\n– Srbija nudi dobre uslove za strane investitore, a jedna od prednosti je stabilna politička i ekonomska situacija u zemlji.Upravo je i Slovačka iz tog razloga postala veoma privlačna za strane investitore, zbog svoje stabilnosti – rekao je Vučić.\nOn je naglasio da Srbija stremi jačanju svoje ekonomije, stvaranju uređene države koja počiva na evropskim vrednostima, ojačane efikasnim javnim sektorom i stvaranju najprivlačnijeg poslovnog okruženja u ovom delu Evrope.\nPoslovni forum su otvorili Vučić i potpredsednik Vlade i ministar spoljnih i evropskih poslova Slovačke Miroslav Lajčak, a na tom skupu učestvovuje oko 60 kompanija iz Slovačke i 21 iz Srbije.\nTags:Aleksandar Vučić · ekonomska situacija · Miroslav Lajčak · potpredsednik vlade · predsednik Vlade · privlačna · Slovačka · vesti


PARAĆIN PRED KOLAPSOM, NAJGORI U REGIONU - PARAĆIN ONLINE\nDok predsednk Opštine Saša Paunović organizuje koncerte estradnih diva i zida ljubičaste fontane, statistički podaci koji su nedavno iznešeni od strane nadležnih institucija, tačnije Privredne komore za Šumadiju i Pomoravlje govore da je Paraćincima najmanje do pesme i žuborenja vode, jer su novčanici prazni a nezaposlenost cveta.\nPrema zvaničnim podacima Paraćin je u protekloj godini ostvario više 18 miliona eura spoljno-trgovinskog deficita, dok u ovoj godini spoljno-trgovinski deficit u prva dva kvartala iznosi više od 7,6 miliona eura. Prema ovim statistikama, Paraćin je ubedljivo prvi grad u regionu po negativnom bilansu, dok je na drugom mestu Opština Rekovac sa dva miliona evra deficita.\nOvaj podatak Paraćin svrstava u domen „svetskih čuda“ na nivou Srbije, jer je ovo jedini grad na koridoru deset koji nema ni jednu ozbiljnu stranu investiciju u protekloj deceniji i ni jednu veliku fabriku koja bi zaposlila značajan broj građana. Dok se na nivou cele zemlje procenat nezaposlenosti drastično smanjuje, Paraćinci su nažalost prinuđeni da poslove traže kod lokalnih privatnika, da često rade bez doprinosa, u nehumanim uslovima ili da se pak iseljavaju u druge gradove i zemlje „trbuhom za kruhom“.\nPitamo se samo da li naš grad treba da dotakne dno da bi se konačno desile promene i oterala vlast koja godinama uništava ovaj grad, šminkajući ga u žute, pardon ružičaste boje.


Vučić o Kosovu: Nemamo rešenje na vidiku | Srbija izbori 2020\n» Vučić o Kosovu: Nemamo rešenje na vidiku\nBeograd -- Predsednik Srbije Aleksandar Vučić najavio je da će se polovinom septembra obratiti naciji po pitanju rešenja za Kosovo i Metohiju.\nKako je rekao, do tada će nastaviti borbu da ne izgubimo sve, već da pokušamo da dobijemo nešto, za šta, čini mu se, imamo dobru priliku.\n"Srpski narod neće biti gubitnički, nećemo sve da izgubimo, računamo i sa većim platama i imamo jasno zacrtan put u budućnost i sigurnost", istakao je Vučić u izjavi za RTS.\nSrbi su se, kaže, uplašili da se po prvi put može dogoditi da bi nešto mogli i da dobijemo, da ne izgubimo sve, jer smo na to naučili, da budemo gubitnici, a ne pobednici. S druge strane, povodom kritika i optužbi političkih protivnika, kojima, kaže, nije dobro nijedno rešenje, a svoj predlog nemaju, podseća da je u albanskoj štampi na dan donošenja mišljenja Međunarodnog suda pravde junakom proglašen Jeremić, a on nazvan "sotonom", naslednikom Miloševića i slično.\nNaročito su te kritike učestale posle njegovih sastanaka sa Putinom, s američkim predstavnicima, Merkel, Makronom...sa liderima sila mimo kojih neće biti rešenja.\n"Naročito posle susreta sa Makronom, jer su shvatili da podrška Srbiji raste. Pažljivo smo gradili tu poziciju, trudili se da sačuvamo mir i stabilnost i narod na KiM", navodi Vučić. Neki mu, napominje, drže "patriotske pridike" a ne shvataju da mi moramo da mislimo od čega ćemo da živimo u budućnosti.\nNa opasku da su brojna reagovanja da ne sme da pristane na podelu Kosova uzvratio je konstatacijom da nam podelu niko ni ne nudi. Pozivajući se na svoju nedavnu izjavu da nekima nijedan predlog nije dobar, pa ni razgraničenje, a da ne misle o tome da se može dogoditi da ćemo za 40 godina braniti Vranje, rekao je da je bio optimištičan, jer se, kaže, to može desiti i za 20 godina.\nOn o tome priča otvoreno, za razliku od onih koji sede u beogradskim kafićima ili su svega jednom bili na KiM, zbog neke izborne kampanje.\nNaveo je da smo se prvo trudili da sačuvamo bezbednost Srba na KiM, a sada gledamo da sve to unapredimo. Sastanci sa evropskim liderima i predstavnicima američke administracije, naročito posle susreta sa Markoronom, za koga je rekao da mu se čini da odlično razume situaciju, pokazali su da je pozicija Srbije unapređena i istovremeno podstakli napade na njega.\nNapadaju ga, ističe, i oni koji imaju "kosovsku" ličnu kartu, za razliku od njega, koji ima samo srpsku ličnu kartu, srpsko državljanstvo i pasoš.\nNa pitanje šta je juče rekao predstavnicima Srba sa KiM, sa kojima je rauzgovarao četiri sata, Vučić je preneo da im je rekao da nema nikakvo rešenje na vidiku, ali da će nastaviti da se bori, te, kada ga i ako ga bude imao - oni će biti prvi sa kojima će o tome razgovarati.\n"Neću ni sa čim da izlazim pred javnost, ovde u Beogradu, pre nego što sa njima ne razgovaram, jer su oni ti koji su dobili 80 odsto glasova Srba na KiM, a tmeni doneli 85 odsto glasova Srba sa KiM na predsedničkim izborima", podsetio je.\nKada se, polovinom septembra bude obratio naciji, izneće i citate iz dokumenata i izveštaja raznih obaveštajnih stranih službi, čiji su rečnik i argumenti istovetni onima koje koriste oni koji ga napadaju, a u Prištini važe za "junake".\nJeremiću, Đilasu i drugima su se u Prištini zahvalili na godišnjicu mišljenja MSP, dok su ispod njegove slike napisali da je "satana, đavo i sve najgore...".\n"Pa, vi da mi držite pridike", zapitao je Vučić i ponovo istrakao da će nastaviti da se bori i da traži kompromis. Vučić je izrazio uverenje da kosovski Albanci neće, do 4. avgusta, izraditi statut ZSO, podsećajući da je to govorio još pre četiri meseca.\n„Oni misle da nam 'prodaju' ZSO kao konačno rešenje. Imaju agenture koje žele da nam to 'prodaju' kao konačno rešenje, ali nema ništa od tog posla", kazao je on.\nNa pitanje o izjavi Sergeja Železnjaka, koji je u međuvremenu smenjen sa pozicije na kojoj je bio, a protiv podele Kosova, Vučić je rekao: "Ja znam šta sam pričao s predsednikom Putinom, ali neću to iznositi u javnost", rekao je, kao ni sadržaj razgovora sa liderima drugih uticajnih država.\nMoramo, primećuje, da uradimo sve što je u interesu našeg naroda, ali nije realno da ostvarimo nešto bez podrške SAD, Rusije i EU.\n„Oni su nam uzeli Kosovo 1999, dozvolili pogrom nad srpskim narodom 2004, proglasili nezavisnost 2008, i izlgasali u Međunarodnom sudu pravde odluku protiv naše sumante ideje, donevši nam presudu kojom su nam vezali ruke i noge", objasnio je Vučić.\nNajavio je da će rukovodstvo Srbije nastaviti da se bori za interese srpskog naroda, dodajući da oni koji napadaju svako rešenje - nemaju nijedno da ponude.\n„Jedino rešenje koje nude je da ukinemo rijalitije, a oni su uveli Velikog brata i zarađivali na tome. To im je valjda i rešenje za Kosovo. Ja ću da nastavim da se borim, danonoćno", poručio je on.\nVučić je podvukao da srpski narod više neće biti gubitnički. „Nećemo više sve da gubimo kao što je to bio slučaj do sada. Imaćemo bolju budućnost sa većim platama i penzijama, više fabrika, sa jasno zacrtanim putem u budućnost i sigurnost", kazao je on.


Šef Vesterveleovog biroa morao da napusti funkciju – Nadlanu.com\nŠef Vesterveleovog biroa morao da napusti funkciju\nBERLIN, 3. decembra 2010. (Beta) – Šef biroa ministra inostranih poslova i šefa nemačkih Liberala (FDP) Gida Vestervelea, Helmut Mecner morao je da napusti funkciju u partijskoj centrali pošto se ispostavilo da je on osoba koja je informacijama snabdevala američkog amabasadora u Berlinu.\nProšlog vikenda objavljene depeše američke diplomatije na internet-portalu Vikiliks sadrže i mnoštvo detalja iz političkog života u Berlinu.\nIz njih, između ostalog, proističe i da je američki ambasador Filip Marfi bio detaljno obavešten o toku koalicionih pregovora konzervativaca i liberala posle izbora 2009. i to – zahvaljujući informacijama dobijenim od jednog „mladog, ambicioznog člana“ Vesterveleove FDP.\nSada se ispostavilo da je reč o 41-godišnjem Mecleru koji vodi doduše biro Vestervelea kao šefa stranka, ali ne i njegovu ministarsku kancelariju. U Berlinu je saopšteno da Mecler morao da ode sa dosadašnjeg položaja, ali da je preuzeo druge poslove u centrali FDP-a u Berlinu.


Da li su ovo slike prvog turskog automobila? – Gradačački glas\nDa li su ovo slike prvog turskog automobila?\n26/12/2019 Gradacacki Glas\t0 Comments\nTurska je u iščekivanju promocije prvog autentičnog domaćeg automobila koju je za petak 27. decembra najavio predsjednik Redžep Taip Erdoan.\nAgencija Anadolija javlja da javnost u Turskoj s nestrpljenjem očekuje sutrašnje predstavljanje prototipa prvog turskog automobila koji bi na tržištu trebalo da se nađe 2022. godine. Desetine hiljada kupaca su već iskazale želju da kupe prvi domaći četvorotočkaš.\nZna se da će prvi model turskog automobila biti SUV na električni pogon, a do 2030. godine biće pokrenuta proizvodnja pet modela i to po tri različite verzije za svaki model.\nNa društvenim mrežama su se pojavile prve fotografije automobila koje prilično odgovaraju slici SUV-a u mraku, s farovima i obrisima vozila, koju je objavila Inicijativna grupa za proizvodnju turskog automobila (TOGG).\nMaštu je dodatno zagolicao ministar industrije i tehnologije Mustafa Varank koji je na društvenim mrežama objavio fotografije na kojima pozira pored dva automobila prekrivena ceradom. Faruk Özlü, Varankov prethodnik na mjestu ministra, ranije je najavio da će država uložiti tri milijarde dolara u stvaranje domaćeg automobila.\nJoš prije dvije godine turski predsednik Erdogan je objavio imena kompanija koje će učestvovati u stvaranju domaćeg automobila: Anadolu Group, BMC, Kıraca Holding, Turkcell Group i Zorlu Holding.\n“Stvaranje domaćeg automobila će ojačati nacionalnu ekonomiju”, rekao je Erdoan i dodao da će Turska izvoziti automobile u susjedne zemlje.\nU Turskoj je već razvijena automobilska industrija, ali je riječ o “joint-venture” ili pogonima stranih proizvođača kao što su Fiat, Renault, Hyundai, Honda, Toyota…\nFoto: Trend.az / TOGG\n← Stanovnici Azije posmatrali prstenasto pomračenje Sunca\nU BiH danas oblačno vrijeme, krajem dana padavine →


Srbija treba da poveća udeo kapitalne potrošnje u BDP u 2020. i na srednji rok | EurActiv Serbia\nMinistri finansija Zapadnog Balkana i Turske i EU dogovorili su se o Zajedničkim zaključcima u kojima su istaknuti ključni ekonomski izazovi za sedam partnera EU, kao i ciljane smernice politika usmerenih na hitan fiskalni, ekonomski i socijalni odgovor radi ublažavanja uticaja pandemije Kovida-19. Iz Brisela je stigla i vest da će izveštaji o napretku kandidata za članstvo u EU biti objavljeni na jesen, sa ekonomskim investicionim planom za Zapadni Balkan.\nTe smernice, kako je objavila EK, takođe će doprineti prelasku sa kratkoročnih na strukturnije mere za ubrzanje ekonomskog oporavka, saopšteno je posle godišnjeg multilateralnog ekonomskog dijaloga Zapadnog Balkana i Turske sa EU 19. maja.\nU delu Zajedničkih zaključaka ekonomskog i finansijskog dijaloga između EU i Zapadnog Balkana i Turske o Srbiji zemlja se poziva da omogući automatskim fiskalnim stabilizatorima da izdrže ekonomski pad zbog krize i dodatno ublaže uticaj na rast i zaposlenost, kao i da, kako bi podržala ekonomski oporavak, dodatno poveća udeo kapitalne potrošnje u BDP u 2020. i na srednji rok.\nSrbija treba i da pažljivo prati izazove po finansijsku stabilnost od pandemije i preduzme odgovarajuće mere, ako bude potrebe, kao i da sa ciljem ublažavanja ekonomskih posledica pandemije i stimulacije oporavka osigura efikasnu, transparentnu i nediskrimanatornu podršku biznisima koje je pogodila kriza, posebno mikro, malim i srednjim preduzećima i samozaposlenima.\nIstovremeno se Srbija poziva da obezbedi međusektorsku koordinaciju unutar vlade i državne uprave kako bi se efikasno reagovalo na Kovid-19, kao i da se povećanjem socijalnih transfera pruži adekvatna podrška prihodima ljudi u riziku od siromaštva i socijalne isključenosti.\nU dokumentu se podseća da je Srbija 31. januara dostavila svoj Program ekonomskih reformi (ERP) za 2020-2022. i navode noviji ekonomski indikatori zemlje.\nUčesnici sastanka su, kako se navodi, pozdravili to što je Srbija pojačala napore u oblasti nacionalnih računa i završila reviziju podataka o BDP kako bi se uklonili prekidi u nizu.\nEvropski komesar za ekonomiju Paolo Đentiloni je na dijalogu izložio glavne izazove sa kojima se suočavaju region i Turska u trenutnoj situaciji i istakao da je potreban visok nivo sprovođenja zajednički dogovorenih smernica politike.\nPrema njegovim rečima, to će biti ključno za ublažavanje efekata krize i postavljanje osnove za snažan i održiv oporavak nakon toga.\n"Komisija će, pored već pružene pomoći i one koja je u toku, biti uz vas kod sprovođenja dogovorenih smernica, posebno u trenutno izazovnoj situaciji", rekao je Đentiloni.\nDijalog je zasnovan na ERP koji priprema svaki od partnera u procesu proširenja a ocenjuju ga Evropska komisija i Evropska centralna banka.\nERP priprema kandidate i potencijalne kandidate za članstvo u EU za njihovo eventualno učešće u Evropskom semestru koordinacije ekonomskih politika.\n"Snažna ekonomska uprava je osnova za makroekonomsku stabilnost i kapacitet za sprovođenje strukturnih reformi i na kraju poboljšanje života građana kroz jačanje rasta i otvaranje radnih mesta", ističe se u dokumentu.\nKako se navodi u saopštenju objavljenom posle sastanka, jačanje ekonomske uprave će pomoći Zapadnom Balkanu i Turskoj da ublaže posledice pandemije, ubrzaju ekonomski oporavak i povećaju ekonomsku izdržljivost.\nTakođe će doprineti postepenom ispunjavanju ekonomskog kriterijuma za prustupanje EU - da imaju funkcionalnu i konkurentnu tržišnu ekonomiju.\nIzveštaji o napretku na jesen\nU međuvremenu je evropski komesar za proširenje i susedstvo Oliver Varheji potvrdio da je objavljivanje paketa proširenja Evropske komisije odloženo do jeseni zbog pandemije Kovida-19.\nOn je rekao i da se rad na pregovaračkim okvirima za Severnu Makedoniju i Albaniju nastavlja i da treba da budu objavljeni u junu, kako je planirano.\n"Dan i noć se bavimo krizom zbog pandemije i, s obzirom da je teško predvideti kako će izgledati ekonomska situacija, biće teško videti i kako se sprovode reforme", rekao je 19. maja Varheji u Spoljnopolitičkom odboru (AFET) Evropskog parlamenta, preneo je EURACTIV.com.\nPaket EK uključuje godišnje analize ukupnog procesa proširenja, kao i detaljne izveštaje o napretku za svaku zemlju kandidata ili potencijalnog kandidata za članstvo u EU.\nOd 2018. se paket o proširenju obično objavljuje u proleće. Izveštaj za 2020. je planiran za april, zatim je objavljivanje zbog korona krize pomereno za jun a sada je odloženo za jesen.\nPored toga, tu je i nova metodologija proširenja koja je uvedena nedavno.\nIzveštaji o napretku će najverovatnije biti objavljen u septembru ili oktobru zajedno sa investicionim paketom EU za Zapadni Balkan.\nKako je istakao komesar, na odluku o odlaganju su uticali i nedovoljni ljudski resursi i cilj negovog kabineta je da izađe sa "značajnim" izveštajem na jesen zajedno sa ekonomskim investicionim planom EK za region najavljenim na Zagrebačkom samitu EU-Zapadni Balkan.\n"Cilj odlaganja (izveštaja o napretku) je da se da više vremena da se sprovedu reforme i bolja predvidivost u pogledu Kovida-19", napisao je Varheji na Tviteru.


Ostali sportovi - Novo multifunkcionalno igralište u Pančevu\nNovo multifunkcionalno igralište u Pančevu\nNapisano u kategoriji Ostali sportovi, 18 novembra, 2010\nNovo multifunkcionalno igralište u Pančevu, kod hale sportova na Strelištu, prvenstveno je namenjeno malom fudbalu, hokeju na travi i rukometu. Ovo je prvo igralište ovakvog tipa u Srbiji. Svečanom otvaranju prisustvovala je Snežana Samardžić – Marković ministarka omladine i sporta i gradonačelnica Pančeva Vesna Martonović sa svojim saradnicima.\nIdejni tvorac i pokretač ovog projekta bio je Zoltan Duš, direktor JKP Mladost koji je kroz projekat multifunkcionalnog igrališta uspeo da realizuje i obezbedio po četiri miliona dinara iz republičkog i Gradskog budžeta, dok je sama podloga terena donacija austrijskog grada Medlinga.\nPored čelnih ljudi Gradske vlasti svečanom otvaranju prisustvovao je i Antonio Antonov, predstavnik Evropske hokejaške federacije koji je pružio punu podršku otvaranju ovog igrališta, kao i promociji hokeja na travi. Igralište je zvanično otvorila ministarka sporta u vladi Srbije Snežana Samardžić – Marković. Gradonačelnica Pančeva Vesna Martinović pozdravila je sve prisutne i dodala:\n– “Uz pomoć JKP Mladost, grada Pančeva i republičkog Ministarstva sporta uspeli smo da napravimo ovo igralište. Očekujem da će Ministarstvo naredne godine takođe finansijski pomoći izgradnji novog bazena u Pančevu”.\nOvo igralište upotrebljivo je gotovo u svim godišnjim dobima, osim zimskog, najviše za mali fudbal, hokej na travi i rukomet, ali i ostalim sportovima kojima odgovaraju dimenzije igrališta.


Američki farmeri protiv zakona o klimatskim promenama\n12 decembar, 2009\nMnogi naučnici upozoravaju da će poljoprivrednici širom sveta morati da se hvataju u koštac sa ekstremnim temperaturama, sušama i poplavama. Ali ovde, u Americi, najveće udruženje farmera protivi se predlogu zakona za borbu protiv klimatskih promena, koji je naišao na prepreke i u Kongresu.\nPeri Bouen, koji obrađuje oko 400 hektara zemlje južno od Vašingtona, sumnja u to da ljudske aktivnosti izazivaju klimatske promene.\n"Da, globalno zagrevanje je naučna činjenica, ali izrok svemu tome je diskutabilan", kaže Bouen.\nOn smatra da je globalno zagrevanje prirodni ciklus i ne veruje da to zagrevanje predstavlja opasnost, već da ona preti od zakona o klimatskim promenama.\n"Sirovine će biti skuplje, poskupeće đubrivo, gorivo, hemikalije… sve će poskupeti", vajka se Bouen.\nNjegov strah proističe iz predloga zakona da se oslobađanje ugljendioksida smanji povećanjem cene fosilnih goriva. A farmeri troše mnogo energije: dizela, struje, čak i prirodnog gasa - koji je potreban za proizvodnju đubriva.\nNajveća američka farmerska organizacija - Federacija američkog farmerskog biroa - traži od Kongresa da odbaci taj zakonski predlog. Predsednik udruženja, Bob Stalman, kaže da će poskupljenja otežati život farmerima.\n"Margine su nam vrlo male. Sve dodatne troškove farmeri će preuzeti na sebe jer ne možemo da ih direktno prenesemo na kupce", kaže Stalman.\nAli neki farmeri se ne slažu s tim, što važi i za Sekretarijat za poljoprivredu, čija analiza pokazuje da bi zakon protiv klimatskih promena smanjio prihode farmera za 1 odsto kratkoročno, a oko 7 odsto tokom narednih decenija.\nRodžer Džonson je predsednik Nacionalnog saveza farmera, manje organizacije koja podržava taj zakon.\n"Veći deo života sam farmer. Doživeo sam nebrojeno puta da su mi troškovi skakali i više od 7 odsto. Oni koji kažu da će povećanje troškova od 1 odsto, ili 7 odsto, kroz 25 godina označiti kraj poljoprivrede nemaju veze sa realnošću", kaže Džonson.\nPredloženi zakon predviđa olakšice farmerima za smanjenje finansijskih gubitaka. Džonson kaže da bi zakon protiv klimatskih promena naneo manju štetu farmerima nego suše, poplave i druge vremenske nepogode.\n"Svi takvi događaji pogodili bi proizvodnju. Povećanje troškova se događa kada posejete zemlju i ne dobijete ništa. Iskusio sam to na svojoj farmi. A stručnjaci kažu da će se takve pojave učestati", kaže Džonson.\nDžonson dodaje da bi farmeri trebalo da se zabrinu za to šta će ostaviti budućim generacijama, dok američki Kongres i pregovarači u Kopenhagenu razmatraju kako da zaustave klimatske promene.


Vulin: Pripadnici rečne policije zaplenili tri tone švercovane nafte\nU prva tri meseca ove godine zaplenjeno jeoko tri tone krijumčarene nafte, dok su počinioci uhapšeni\nPripadnici Policijske ispostave za bezbednost na rekama, koji brinu o bezbednosti na 226 kilometara rečnih tokova i priobalja, u prva tri meseca ove godine zaplenili su oko tri tone krijumčarene nafte i uhapsili počinioce, dok su tokom prošle godine spasili 14 ljudi koji su pokušali da se ubiju skokom u vodu.\nTo je danas izjavio ministar unutrašnjih poslova Aleksandar Vulin tokom obilaska pripadnika Policijske ispostave za bezbednost na rekama.\n“Nije ni mali deo nafte ili cigareta koji se krijumčare. Dunav neće biti bezbedan koridor za krijumčare”, istakao je Vulin, a prenelo Ministarstvo unutrašnjih poslova.\nOn je najavio da će uskoro biti formirano posebno telo koje će koordinirati rad svih policijskih uprava na Dunavu.\nRekao je da će u narednom periodu značajna sredstva biti uložena u nabavku opreme, novih čamaca, uniformi, a razmotriće se i lokacija za zimovnik sa pratećim sadržajima na priobalju reke Save.


Smederevo – Page 224 – Semendria\n31. maj 2011. PRIVREDA – Komisija za davanje u zakup zemljišta za gradnju rafinerije nafte u Smederevu odbila je ponudu kompanije „Komiko oil“. Ponuda je odbijena uz obrazloženje da je […]\n29. maj 2011 – PRIVREDA – Jednodnevna manifestacija Pastirski dani održana je u selu Lipe kod Smedereva, a ovogodišnji susret meštani su iskoristili da podsete na autohtonu rasu ovaca poznatu […]\n28. maj 2011. HRONIKA – Uhapšena grupa zbog ilegalne proizvodnje žestokih pića sumnjivog kvaliteta. Prodali 500.000 litara “brlje” pod imenima poznatih domaćih brendova Smederevska policija uhapsila je četvoročlanu kriminalnu grupu, […]\nNova oprema za sređivanje travnjaka\n27. maj 2011. PRIVREDA – JP Komunalac nabavilo je novu mašinu za košenje trave koja će u mnogome olakšati rad na uklanjanju korova i košenju trave u parkovima. Mašina takodje […]\n25. maj 2011. HRONIKA – Huliganu Ivanu Bogdanovu potvrđen je pritvor do dva meseca, pošto je danas saslušan pred krivičnim vanpretresnim većem Prvog osnovnog suda u Beogradu. Njegov “kompanjon” Nikola […]\nRuska ambasada poklonila knjige\nRuska ambasada u Beogradu poklonila je Narodnoj biblioteci u Smederevu 50 knjiga na ruskom jeziku izuzetne vrednosti. U okviru obeležavanja 24. maja, Dana Ćirila i Metodija, koji se slavi kao […]\nTAČNO sedamdeset godina posle najtragičnijeg događaja u istoriji grada na Dunavu, kada je u smederevskoj tvrđavi 1941. godine eksplodiralo skladište municije usmrtivši dve i po hiljade ljudi i srušivši gotovo […]\nTvrđava podignuta još u vreme Rimljana, samo desetak kilometara od Smedereva, vekovima je bila strateški vrlo važna, ali malo Smederevaca za zna nju, a ni stručnjaci je nisu istražili Zbog […]\n24. maj 2011. PRIVREDA – Veći deo Smedereva ostao je bez pijaće vode zbog radova na izmeštanju magistralnog vodovoda. Javno komunalno preduzeće “Vodovod” počelo je jutros sa radovima na izmeštanju […]


source.ba | Poslanici NSRS danas o novim ovlaštenjima inspektora\nDeveta redovna sjednica Narodne skupštine Republike Srpske nastavljena je danas raspravom o Prijedlogu zakona o izmjenama i dopunama Zakona o metrologiji u Republici Srpskoj – po hitnom postupku.\nNa dnevnom redu je i Prijedlog zakona o inspekcijama.\nU odnosu na važeći Zakon o inspekcijama u RS, uvedena je nova kategorija inspektora - inspektor posebne i unutrašnje kontrole, a sve u cilju podizanja kvaliteta rada inspektora, eliminisanja nezakonitog, nepravilnog i neprofesionalnog rada, poštovanja pravila vođenja postupka, ujednačavanja postupanja kroz unapređenje internih postupaka, sticanje povjerenja građana i pravnih lica u rad inspekcija.\nS namjerom da se izbjegne dupliranje, odnosno preklapanje inspekcijskih kontrola predloženo je usklađivanje planova rada republičkih inspektora i inspektora koji poslove inspekcijskog nadzora obavljaju na nivou jedinica lokalne samouprave, radi unapređenja koordinacije rada inspekcija i djelotvornosti inspekcijskog nadzora i praćenje njihove realizacije.\nKako bi se i kroz inspekcijski nadzor doprinijelo rastu privrede i konkurentnosti u oblasti poslovnog okruženja, predložena su nova ovlašćenja kojima se pojačava preventivno djelovanje Inspektorata, a koje se ogleda u pružanju savjetodavne pomoći subjektima nadzora.\nU parlamentu je sinoć okončana rasprava o Prijedlogu zakona o posebnom postupku eksproprijacije radi izgradnje auto – puta i gasovoda dionice Vukosavlje – Brčko i Brčko – Rača – po hitnom postupku.\nPoslanici će se danas izjasniti o razmatranim tačkama ovog zasjedanja.


Pretendent na presto Georgij Romanov, veliki knez koji ne živi u Rusiji, pozdravio je odluku suda koji je neočekivano promenio zaključak iz novembra da je reč o običnom, a ne o političkom ubistvu. “Ne smatramo da je to naša pobeda nad nekim - u ovoj situaciji pobedila je Rusija”, rekao je veliki knez, koji je dobio i državljanstvo Rusije. On je najavio da će lično doći u zemlju da preuzme dokumente. Na pitanje o šansama za obnovu monarhije, Romanov je izrazio uverenje da je monarhija najbolji oblik vladavine, ali da odluku o tome može doneti samo narod. „Sada je rano da se o tome govori“, dodao je on.\nPokrenuto je i pitanje imovine Romanovih.\nEksperti kažu da bi Marija Romanova, najstariji predstavnik dinastije, mogla da zatraži da joj ruska država vrati konfiskovanu imovinu, prema zakonu o rehabilitaciji žrtava političkih represija. Na popisu te imovine može da se nađe i Zimski dvorac, u kojem je sada smešten čuveni muzej „Ermitaž“, a gde je porodica Romanovih živela sve do tragičnih događaja 1917. Tu su i dvorac Petergof u okolini Sankt Peterburga, fabrike porcelana i, najzad, sama carska kruna. Stručnjaci za pravo ukazuju na to da bi rođaci poslednjeg ruskog samodršca mogli da zatraže da im se vrati novac carske porodice, koji se nalazi po evropskim bankama. Legenda kaže da su Romanovi u inostranstvu imali račune sa basnoslovnim bogatstvom, a kada je Nikolaj II streljan, taj novac nije vraćen u Rusiju nego je nestao negde u Evropi i njegova sudbina je do danas nepoznata. Eksperti ukazuju na to da naslednici mogu da se obrate Evropskom sudu za ljudska prava, tim pre što postoji presedan u slučaju kralja Grčke Konstantina. Međutim, ruski istoričar Edvard Radzinski, dobri poznavalac carske porodice, ističe da je Prvi svetski rat do te mere finansijski uzdrmao Romanove da je carici Aleksandri Fjodorovnoj novac davao Raspućin, raspop blizak dvoru i poznat po skandalima.\nGeorgij Romanov, naslednik trona, izjavio je, međutim, da kuća Romanovih ne pretenduje ni na kakvu materijalnu nadoknadu. „Sa imena imperatora skinuta je ljaga, pravda je trijumfovala, pitanje je zatvoreno“, rekao je German Lukjanov, advokat Romanovih.\nRomanovi su pogubljeni u julu 1918. Još nejaka boljševička vlada, koja je prvo nameravala da cara izvede pred sud, odustala je od te ideje i odlučila da se po kratkom postupku obračuna sa njim i njegovom porodicom. Nikolaj II, njegova supruga Aleksandra i deca Olga, Tatjana, Marija, Anastasija i 13-godišnji naslednik trona Aleksej ubijeni su u podrumu kuće u Jekaterinburgu. Tela su im zatim polivena kiselinom da bi se prikrio njihov identitet i sahranjena u neobeleženoj jami.\nPosle rehabilitacije Nikolaja II, ruska asocijacija „Memorijal“ sada želi da ode korak dalje i traži rehabilitaciju celokupnog belogardejskog pokreta, kao i uklanjanje svih simbola „crvenog terora“.\n„Verujemo da se sve nevine žrtve sovjetske vlasti moraju rehabilitovati“, prokomentarisao je vest o rehabilitaciji Arsenij Roginski, istoričar. On smatra da je nedopustivo da čovek koji je naredio pogubljenje Romanovih - Vladimir Lenjin - leži mumificiran u mauzoleju nadomak Kremlja, mada neki još tvrde da je ubistvo izvršila navodno na svoju ruku uralska oblasna organizacija boljševika.


IZLOŽBA SLIKA SAVE ŠUMANOVIĆA U DOMU VOJSKE SRBIJE - KULTIM - književnost, poezija, stvaralaštvo, kultura\nMinistar odbrane Dragan Šutanovac otvorio je u Galeriji Doma Vojske Srbije izložbu slika Save Šumanovića „Put do slike“, najnoviju postavku Galerije „Sava Šumanović“ iz Šida, koju će posetioci moći da vide do 29. januara 2011. godine.\n„Izložba suptilno skida veo tajne sa stvaralačkog puta Save Šumanovića od pripreme do završenog umetničkog dela. Sve slike i predlošci koji čine ovu izložbu nastali su u periodu od 1927. do 1942. godine.\nIzložba obuhvata 74 slike i skice koje obrazuju 35 parova. Od toga su 33 slike urađene tehnikom ulje na platnu, a 41 su predlošci za sliku u raznim tehnikama“, kazala je sinoć Burojevićeva.\n„Govoriti o Savi Šumanoviću je izuzetno teško, jer delo koje je obeležilo njegov život i nedelo koje je obeležilo kraj njegovog života, svakako ga svrstavaju u jednog od najznamenitijih Srba u istoriji srpskog naroda, mi smo imali tu čast i zadovoljstvo da Dom Vojske bude domaćin ovakvoj izložbi“, kazao je Šutanovac, otvarajući izložbu.\n„U toku ove godine imali smo izložbu iračkog slikara, očekujemo izložbu alžirske kulture, a u narednoj godini biće mnogo više muzičkih i likovnih dešavanja“, kazao je Šutanovac.\n„Ovu godinu završavamo sa dva izuzetno velika događaja, izložbom Save Šumanovića i velikim Gala koncertom, na kome će sutra ponovo nastupati naš Simfonijski orkestar“, kazao je Šutanovac.\nOn je podsetio da je u prošloj godini Uprava za odnose s javnošću Ministarstva odbrana imala puno posla, navodeći da je prvi put Simfonijski orkestar „Stanislav Binički“ izdao dva CD-a, jedan CD narodne muzike s Merimom Njegomir, koja je izvodila srpske tradicionalne pesme s orkestrom i CD srpskih kola i naših marševa.\n„Najveći posao koji je naša Uprava za odnose s javnošću imala prošle godine je bila promocija Vojske Srbije kroz projekat „Budi profesionalac“, koji je dobio veliko priznanje kao najbolja neprofitabilna kampanja u ovoj godini“, istakao je Šutanovac.\nIzložba je deo novog koncepta izlagačke delatnosti Medija centra „Odbrana“ i opredeljenja da se u Domu Vojske Srbije u Beogradu ubuduće organizuju reprezentativne izložbe u saradnji sa poznatim srpskim muzejima, galerijama i legatima velikana naše likovne umetnosti.\nUlaz na izložbu je slobodan, a sredstva prikupljena prodajom kataloga izložbe namenjena su za finansiranje restauratorsko-konzervatorskih radova i saniranje oštećenja na slici Save Šumanovića iz serije Cveće“ koja je u vlasništvu Medija centra „Odbrana“.\nPokrovitelj izložbe je „Delta Đenerali“ osiguranje.\nPrevPrethodnaDIGITALNI ZEMLJOTRES U KNJIŽARAMA\nSledećaPOTVRĐENA AUTENTIČNOST VELASKEZOVE SLIKENext\nVlada Marinković kaže:\n10. januara 2011. u 23:17\nRadujem se što imamo priliku da vidimo Šumanovićeve slike.Svakako ću je posetiti,ali bih voleo da znam od koliko dokoliko sati je otvorena.


,,Veliki brat" uveliko radi u Albaniji | ResPublica\n,,Veliki brat” uveliko radi u Albaniji\nZastrašujuće je pomisliti da neko godinama ispituje, istražuje i prati živote građana putem društvenih mreža. Još je više zastrašujuće kada ti ,,posmatrači" dolaze iz najvećih političkih partija.\nIzborna kampanja za izbore u Albaniji, održana 25. aprila ove godine, iznela je na videlo jedan od najvećih političkih skandala u ovoj zemlji. Vladajuća Socijalistička partija, zajedno sa premijerom Edijem Ramom, sastavila je bazu podataka u kojoj se nalaze lični podaci građana Republike Albanije, kako bi približno saznala broj građana koji ih podržavaju, ali i broj onih koji ih ne podržavaju. Ovaj sistem obuhvatao je čak i lične podatke čak i poslanika i političara same Socijalističke partije. Pored toga, ovaj sistem ima osetljive lične podatke građana koji se u nekim slučajevima mogu koristiti protiv njih.\nSvaka politička stranka teži ka sastavljanju registra,što je realnije moguće svojim potencijalnim glasačima, u cilju stvaranja grube ideje o mogućem ishodu. U tu svrhu kreiraju se spiskovi sa imenima birača koji se odnose na stranačke strukture. Ove liste su podeljene prema biračkim mestima i na osnovu obračuna dobija se približni broj rezultata.\n,,Promoteri stranke" su članovi Socijalističke partije koji putem kontakata, telefonskih poziva ili poznanstava stvaraju ideju o političkim uverenjima građana Albanije. U prošlosti se na prethodnim izborima koristio sistem stranačkih promotera, ali razlika od ,,trećeg mandata" je ta što su se u prošlosti podaci o potencijalnim glasačima prikupljali dobrovoljno. Baza podataka koju danas koristi Socijalistička partija sadrži osetljive informacije o albanskim građanima, prikupljene ilegalno i zloupotrebljene tokom predizborne kampanje.\nOva Baza podataka uključuje podatke o biračkoj karijeri, verskim uverenjima, poreskim prijavama, brojevima telefona, adresama e-pošte, brojevima socijalnog osiguranja, seksualnoj orijentaciji i medicinskoj evidenciji, kao i komentarima poput: „Ovaj je glasač nedavno pitao može li da zaposli svoju sestru ili suprugu u državnu instituciju (...) je prijatelj (...), nema dobar odnos sa (....), komentariše i lajkuje na Facebook-u.\nPremijer Edi Rama u početku nije komentarisao vest, ali je potom priznao da je Socijalistička partija razvila ,,sistem" kako bi prikupila informacije o svojim pristalicama (ali da je ovaj problematičan neki drugi stariji sistem, tj. baza podataka). Ali nakon izbora, kada je postalo jasno da njegova stranka pobeđuje na izborima, Rama je rekao: ,,Aktivisti su odradili jako dobar posao, pozivam ih da izađu na Skenderbegov trg kako bi zajedno proslavili pobedu", stavljajući tačku na sve glasine oko tog pitanja, da li vlada nadgleda socijalni i politički život građana ili ne. Edi Rama, koji je treći put potvrđen za premijera, i njegove glavne pristalice u stranci javno su pohvalili i zahvalili se promoterima stranke, rekavši da su obavili bolji posao od kampanje opozicionih stranaka. Takođe,izjavili su da promoteri sociajlističke partije su efikasniji od aktivista i regionalnih delegata Demokratske partije u Alabaniji.\nKrađa / zloupotreba ličnih podataka u političke svrhe razljutila je građane koji se osećaju zlostavljani od strane svoje države. U jednoj demokratskoj državi radi zaštite bilo kojeg prava, građani zaštitu i pomoć traže u državnim institucijama, institucijama koje su zapravo pokazale da građanina vide jednostavno kao statistički broj. Ispostavilo se da su ti podaci preuzeti / pribavljeni sa portala E-Albanija, koji služi kao digitalni portal, putem kojeg svaka zainteresovana osoba može putem interneta dobiti elektronske usluge, koje nude javne institucije u Albaniji.\nPortal takođe pruža detaljne informacije javnog karaktera (licence, dozvole, ovlašćenja, certifikate, rešenja itd.), potrebnu dokumentaciju, postupak koji treba slediti, radno vreme i lokacije administrativnih kancelarija, kontakte, kao i službenu web stranicu institucije koja pruža odgovarajuću uslugu. Iz ovoga možemo zaključiti da ukoliko neko ima pristup ovom portalu, onda on / ona ima direktan pristup relevantnim podacima svakog građanina. Vredi napomenuti da je sam premijer Edi Rama bio taj koji je podstakao masovnu upotrebu ovog portala i oglašavao njegov uvod kao jedno od najvećih dostignuća u olakšavanju administrativnih postupaka Albanaca.\nSličnosti sa komunističkim režimom\nPostojanje ove baze podataka sa toliko velikim brojem podataka je politički zločin. U Albaniji su sećanja na komunistički režim još uvek sveža. Državna bezbednost nadzirala je sve građane, tražeći informacije o njihovim odnosima sa porodicom, rođacima, kolegama i stanovnicima područja u kojem su živeli. Državna bezbednost bila je toliko efikasna da su se građani plašili sopstvenih misli. Ista je situacija i danas, kada ne možete slobodno izraziti svoje mišljenje, jer vas promoter / aktivista stranke drži pod nadzorom i informisan je o svemu što vam se događa. Sve ove informacije služiće jednog dana državi da zna koji su građani na njihovoj strani i kojim građanima treba da pomogne. Poljoprivrednici koji su kroz ovaj sistem potvrdili da nisu pristalice vlade, nisu dobili državne subvencije ili su nepravedno kažnjeni. Ovo je jedan od mnogih slučajeva gde oni koji ne podržavaju vladu dobijaju novčane kazne zbog kojih lako mogu da bankrotiraju.\nZastrašujuće je pomisliti da neko već godinama ispituje, istražuje, prati, prisluškuje društvene mreže, slično kao i u stvarnom životu. Promoter / aktivist stranke, osim što zna gde glasači žive, s kim žive, čime se bave u slobodno vreme, ko su njihovi prijatelji i partneri, takođe izveštava i proverava društvene mreže poput Facebooka i prikuplja ,,dokaze" o građanima.\nOvaj sistem je izvorno osnovan 2012. godine, kao priprema za izbore 2013. godine. U to vreme, sistem je imao samo podatke prikupljene od socijalističkih organizacija i birački spisak pribavljen od Ministarstva unutrašnjih poslova i Centralne izborne komisije Albanije. Otkako je Socijalistička partija pobedila na izborima 2013. godine, ova je baza podataka do danas ispunjena raznim državnim podacima. Trenutno sistem radi na dva nivoa. Prvi nivo prikuplja podatke o političarima Socijalističke partije, dok drugi nivo, koji je lakši za primenu, prikuplja podatke o građanima Republike Albanije.\nBudući da se nisu mogli požaliti nekoj instituciji, mnogi su građani prijavili ovaj fenomen na svojim društvenim mrežama, a neki su čak pozvali promotere / aktiviste na sastanak kako bi upoznali osobu koja ih je godinama posmatrala (aktivisti se nisu odazvali pozivu). Nije bilo protesta jer se građani osećaju toliko umorno da ne veruju da će tako rešiti situaciju.\nNeko mora preuzeti odgovornost\nDemokratska stranka i druge opozicione snage apelovale su na sud i tužilaštvo da legalno prate situaciju. Krađa / zloupotreba ličnih podataka od strane države ne može se zaustaviti samo osuđivanjem društvenih mreža, osim toga kada će vladajuća stranka javno priznati i zahvaliti se promoterima / aktivistima na učinjenom. Postojanje ove baze podataka negativno će uticati na proces pristupanja Albanije Evropskoj uniji.\nPredstavnici misije OSCE u Albaniji izjavili su da traže od tužilaštva da istraži događaj, smatrajući neprihvatljivim iskorištavanje državne uprave u predizbornoj kampanji i krađi ličnih podataka, istovremeno spominjući da su neki od promotera / aktivista zaposleni u državnoj upravi . Američka ambasada i Ambasada Kraljevine Holandije sa sedištem u Tirani je takođe zatražila istragu baze podataka. Kako će se stvari odvijati dalje, očekujemo da vidimo u narednim sedmicama i mesecima.\nNapomena: Stavovi i mišljenja izraženi u ovoj statiji su stavovi autora i ne odražavaju nužno stavove Instituta za komunikacijske studije niti donatora.


Budućnost počinje u Biblioteci | SportInfo\nHome / Kultura i život oko nas / Budućnost počinje u Biblioteci\nDolaskom ove školske godine Gradska biblioteka u saradnji sa Centrom stranih jezika „Focus“organizovala je radionicu engleskog jezika uz pomoć Lego robota – bibliotekarke Žarke.\nRadionicu namenjenu deci od 7 i 8 godina vodili su i osmislili predavač Jelena Viskup i bibliotekarka Tatjana Tabački,u saradnji sa Nenadom Dajićem iz IT sektora biblioteke.\nIdeja je da kroz ovakve radionice deca usavrše svoje poznavanje engleskog jezika, kao i da steknu nova znanja, a u tome će im pomoći Lego robot – bibliotekarka Žarka. Takođe, u predstojećem periodu, bibliotekari će deci čitati priče i rešavati zagonetke zajedno sa robotom Žarkom.\nLego roboti se koriste za edukaciju i predstavljaju budućnost u robotici. Primenom Lego robota u nastavi stimuliše se mašta, kreativno rešavanje problema i podstiče se razvoj osnovnih komunikacionih veština.\nOvom saradnjom Gradska biblioteka i Centar „ Focus“ želeli su da istaknu koliko je u današnje vreme neophodno poznavanje engleskog jezika i novih tehnologija.\nPostavljeni su novi standardi kada je obrazovanje u pitanju, jer su “Focus” i Biblioteka i ovoga puta među prvima u primeni savremenih tehnologija kao alata za učenje – interaktivne table, tableta i robota.


Niška televizija » Odobreno plaćanje lečenja dece u inostranstvu\nObjavljeno 11.12.2013. 22:15\nTagovi: Pravilnik o lečenju u inostranstvu, saglasnost, Vlada Srbije\nVlada Srbije danas je dala saglasnost na Pravilnik o uslovima i načinu upućivanja osiguranih lica na lečenje u inostranstvu.\nSaglasnost je data na Pravilnik koji je doneo Republički fond zdravstvenog osiguranja, saopšteno je posle sednice vlade.\nPravilnik predviđa da će se deca na transplantaciju srca i pluća u inostranstvo slati o trošku Republičkog fonda zdravstvenog osiguranja, dok je do sada novac za te namene sakupljan u humanitarnim akcijama.\nVlada Srbije danas je obavezala Ministarstvo privrede i Fond za razvoj Srbije da uplate pozajmicu u visini minimalne zarade za novembar i decembar za zaposlene u Korporaciji Fabrika automobila Priboj (FAP).\nZaključak o pozajmici radnicima FAP-a donet na današnjoj sednici Vlade Srbije u skladu je sa Programom mera za kreditnu podršku ovom privrednom društvu, navedeno je u saopštenju vladine Kancelarije za saradnju sa medijima.\nU akciji Grom privedena 124 osumnjičena


Predsednik Odbora, mr Milovan Drecun, rekao je da će usvojeni Zaključak, radi upoznavanja i informisanja, biti dostavljen Vladi Republike Srbije i Tužilaštvu za ratne zločine Republike Srbije.\nU nastavku rada Odbor je razmatrao Izveštaj o napretku u dijalogu Beograda i Prištine, koji je članovima Odbora obrazložio direktor Kancelarije za Kosovo i Metohiju Marko Đurić.\nOn je članovima Odbora predstavio šestomesečni Izveštaj u kome su, kako je naveo, sabrani svi argumenti srpske strane koji potvrđuju da je Republika Srbija ispunila sve obaveze određene Briselskim sporazumom.\nKao osnovni problem u normalizaciji odnosa Beograda i Prištine, Đurić ističe napuštenje utvrđene dinamike pregovora od strane Prištine, kao i pitanje formiranja Zajednice srpskih opština, pravosuđa, telekomunikacija i energetike. I dalje je prisutan problem imovine, odnosno katarstarskih knjiga, koji je trenutno u zastoju zbog Predloga zakona o verifikaciji, koji predlaže prištinska strana, a koji Beograd smatra neprihvatljivim.\nĐurić je istakao da je integrisano upravljanje administrativnim prelazima otvaranjem dva nova prelaza, na putu od Banjske ka Novom Pazaru i drugog na teritoriji opštine Medveđa.\nČlan Odbora Borislav Stefanović istakao je da je podnošenje Izveštaja Kancelarije za Kosovo i Metohiju dobra praksa, a Izveštaj ocenio sveobuhvatnim i korisnim za spoljnu politiku naše zemlje. On je tokom diskusije zatražio dodatne informacije o nacrtu statuta Zajednice srpskih opština, a direktor Kancelarije za Kosovo i Metohiju prihvatio je inicijativu da nacrti statuta budu predstavljeni narodnim poslanicima, odnosno članovima Odbora na jednoj od narednih sednica Odbora za Kosovo i Metohiju.\nU zaključku Izveštaja Đurić je istakao da Republika Srbija potvrđuje svoju posvećenost normalizaciji odnosa Beograda i Prištine, verujući u zajedničku budućnost čitavog regiona i sprovodeći dosledno sve dogovore i obaveze proistekle iz procesa tehničkog i političkog dijaloga. On je izrazio nadu da će Srbija u EU imati iskrenog partnera koji razume potrebe srpskog naroda da za sebe obezbedi minimum uslova za održivi razvoj, povratak i opstanak na Kosovu i Metohiji u političkim, bezbednosnim, institucionalnim i društvenim okvirima koji bi to mogli da garantuju.\nČlanovi Odbora jednoglasno su prihvatili Izveštaj o napretku u dijalogu Beograda i Prištine.\nSednici je predsedavao predsednik Odbora, mr Milovan Drecun.\nČetvrtak, 23. april 2015. | 7. sednica Odbora za Kosovo i Metohiju 23.04.2015.\nSaziv Sedme sednice Odbora za Kosovo i Metohiju 23.04.2015.\nZapisnik Sedme sednice Odbora za Kosovo i Metohiju 23.04.2015.


UDARAC ZA SRPSKO-ITALIJANSKU MAFIJU -Stefanović: Uhapšeni su povezani rodbinski i sa nekim od najvećih mafija Italije! - VIDEO | Vestinet.rs\nPočetna AKTUELNO\tUDARAC ZA SRPSKO-ITALIJANSKU MAFIJU -Stefanović: Uhapšeni su povezani rodbinski i sa nekim od najvećih mafija Italije! – VIDEO\nUDARAC ZA SRPSKO-ITALIJANSKU MAFIJU -Stefanović: Uhapšeni su povezani rodbinski i sa nekim od najvećih mafija Italije! – VIDEO\nMinistar unutrašnjih poslova Nebojša Stefanović izjavio je danas da je hapšenjem srpsko-italijanske kriminalne grupe, koja se se sumnjiči da je u dužem vremenu krijumčarila i distribuirala kokain u zemljama Evropske unije, zadat ozbiljan udarac mafiji.\nStefanović je istakao da su srpski i italijanski policijaci u toj akciji uhapsili 20 osoba, zaplenili 24 kilograma kokaina, 12 kilograma marihuane, nešto municije, dva pištolja i više vozila.\n„Oni su bili povezani sa ciljem da prodajom narkotika ostvare profit. Jednako je važno da se hapse i u Srbiji i u Evropi, zato što ta droga može doći i do naše dece i do bilo kog drugog deteta. Zato je i važno da se dobro sarađuje sa drugim službama“, istakao je Stefanović.\n„U toj akciji uhapšena su lica koja se sumnjiče za organizaciju najozbiljnijih transporta i prodaje narkotika. Oni su sada u rukama italijanske i naše policije.\nNa ovaj način zadat je ozbiljan udarac mafiji. Uhapšeni su povezani rodbinski i sa nekim od najvećih mafija Italije“, naglasio je ministar.\n„Ti ljudi su se svojski potrudili, ne samo da pokažu da je naša policija efikasna i relevantna na nivou Evrope, već da zaštite našu zemlju od droge“, podvukao je Stefanović.\nMinistar je ukazao i da je Srbija država koja je u poslednjih godinu dana značajno promenila svoj pravni okvir i donela različite podzakonske akte u borbi protiv pranja novca.\n„To je najveća bojazan svake države, da će novac iz ilegalnih tokova, iz tokova koji stižu iz narkotika, biti upumpan u legalne tokove. Mi smo napravili novu procenu rizika od pranja novca. Ta nova strategija je nešto na čemu su naši eksperti radili sa ekspertima Svetske banke“, istakao je Stefanović.\nDodaje da veliki broj ljudi radi na tome da pokaže da je Srbija sposobna da bude relevantan partner, kao i da je Srbija posvećena tome da ne dozvoli da bude „raj za perače para“.\nGovoreći o situaciji sa migrantima, Stefanović je rekao da Srbija nastavlja da se ponaša humano i odgovorno prema njima, ali da od Evrope traži savet ili poruku kako dalje da postupa sa njima.\nNa sastanku u Briselu o migracionoj situaciji na Zapadnom Balkanu, ministar kaže da nije čuo viziju o tome šta se preporučuje Srbiji, u koju migranti stižu iz zemalja EU.\n„Migranti kod nas ne dolaze svemirskim brodovima, nego stižu iz EU. Da li su iz Bugarske ili Grčke, svejedno. Kada nam iz Evrope uvozite migrante, vi nama treba da date rešenje, zato što ti ljudi dolaze u Srbiju i iz nje dalje hoće u EU“, kazao je Stefanović.\nOn je podvukao da Srbija poštuje međunarodne propise, slobodu kretanja, pravo na azil i pravo na zaštitu, ali da traži odgovor od Evrope šta dalje.\nDr Stefanović: Zahtevi opozicije su „smešni“\nSamo jednom u istoriji se tuđa zastava vijorila iznad Bele kuće, i to SRPSKA!\nDva horoskopska znaka koja deluju bezosećajno – dok ih ne upoznate


M. D. 15. februara 2017. 05:00\nNaravoučenije priče koja sledi moglo bi da bude: „Kad varaš ženu, ne koristi njen mobilni telefon.” Jedan Francuz je sa telefona svoje supruge naručio vožnju preko aplikacije „uber”, ne sluteći u kakve će ga nevolje to odvesti. On sada tuži tu američku kompaniju, tvrdeći da su mu greške u njihovoj mobilnoj aplikaciji uništile brak. Kako je objavio francuski „Figaro”, iako je nejasno da li se prevara zaista dogodila, za ženu su obaveštenja koja je dobijala od „ubera” bila dovoljan dokaz da zaključi da joj je muž neveran i da zatraži razvod.\nFrancuz je zakazao prevoz sa telefona svoje supruge, nakon čega se odjavio (izlogovao) sa aplikacije, ali su na uređaj nastavila da stižu obaveštenja o detaljima njegovih vožnji, uključujući vreme kada je koristio uslugu. To je bilo više nego dovoljno da probudi sumnju kod žene, pa su se njih dvoje razveli. Međutim, tu nije bio kraj priče. Ostavljeni, i možda neverni, muž krivca za bračni brodolom pronašao je u „uberu”, mobilnoj aplikaciji za jeftiniji taksi prevoz, i od te kompanije traži čak 45 miliona evra odštete.\n„Moj klijent je žrtva greške u aplikaciji, što mu je stvorilo probleme u privatnom životu”, kazao je advokat ovog preduzetnika sa juga Francuske, ne želeći da potvrdi visinu zahteva za odštetu.\nKako navodi pariski dnevnik, greška u aplikaciji javljala se i kod drugih korisnika „ajfona”, ali je popravljena ažuriranjem od 15. decembra prošle godine. Na uređajima sa „android” operativnim sistemom program je radio ispravno.\nFrancuski zastupnici „Ubera” nisu želeli da komentarišu, navodeći da žele da zaštite privatnost klijenta.\nAsada najpre odlikovali, sada mu oduzimaju orden Legije časti\nFrancuska preti: Imate 48 sati. Ako pređete crvenu liniju…\nTragedija u Francuskoj: U padu aviona poginule najmanje dve osobe\nOvaj slučaj još jedan je u nizu onih koji pokazuju da se dokazi u procesu razvoda sve češće traže na društvenim mrežama i u mobilnim telefonima.\nUhapšen mladić iz Hrvatske, vlasnik najvećeg svetskog ilegalnog servisa za sajber…\nUhapšen mladić iz Hrvatske, vlasnik najvećeg svetskog…\nTelenor fondacija donirala pametne solarne klupe Velikoj…\nAsada najpre odlikovali, sada mu oduzimaju orden Legije…\nFrancuska preti: Imate 48 sati. Ako pređete crvenu…\nTragedija u Francuskoj: U padu aviona poginule najmanje dve…


U okviru 12. kola košarkaške lige A2 – grupa jug, ekipa Košarkaškog kluba “Visoko” pretrpjela je poraz u Travniku, protiv ekipe KK “Travnik Bosna Tours”, u vrlo neizvjesnoj završnici.\nVisočani su se tokom cijele utakmice borili da ostvare pobjedu i tako uhvate priključak za drugoplasiranom ekipom Burcha, no usljed izbivanja prvog centra Irfana Drpljanina, koji se kako nezvanično saznajemo i definitivno oprostio od dresa, te usljed nekoliko sudijskih grešaka u ključnim trenucima meča, visočki košarkaši su u vrlo neizvjesnoj završnici upisali poraz protiv direktnog konkurenta, rezultatom 75:72.\nNakon ovog kola šanse za hvatanje priključka i eventualno izbijanje na drugu poziciju definitivno su se smanjile na minimum i bilo bi potrebno pravo čudo do kraja takmičenja da se takvo nešto desi, a posebno jer je visočka ekipa pala na 4. poziciju, nakon što je u ovom kolu ekipa iz Goražda zauzela 3. mjesto pobjedom nad ekipom Radničkog, rezultatom 112:86., te našu ekipu na 4. mjestu drži jedino bolja koš-razlika u odnosu na ekipu Travnika od koje su danas izgubili.\nNaravno, sigurno je da se ovi mladi košarkaši neće predati u svojoj borbi i da će predvođeni trenerima Ašlamom i Aždajićem, kojima je ovo prva sezona na klupi, pokušati da što sigurnije i bolje privedu kraju ovu polusezonu, uz nadu da će klubovi iz vrha tabele kiksati, čime bi se otvorila šansa da naši košarkaši izbiju u sami vrh tabele, no mogu biti zadovoljni i rezultatom postignutim do sada, budući da je klub u teškoj finansijskoj situaciji i imaju manjak igračkog kadra.\nVelika podrška bit’ će im potrebna već narednog vikenda kada u Visokom dočekuju komšijsku ekipu KK “Mladost” iz Ilijaša, protiv koje će voditi veliku borbu da im se oduže za poraz u Ilijašu trojkom u posljednjim trenucima meča, ali i zbog činjenice da će se ta ekipa truditi da popravi svoj plasman, budući da su sada na 6. mjestu, sa omjerom 5 pobjeda i 6 poraza.\nKolo XII: Strijelci KK “Visoko” Visoko: Sadiković 1, Sudžuka 6, Omanović 16, Genjac 19, Hodzić E. 8, Hodzić T, Keso 10, Nikolić 4, Fazlić 8, Burgijašević


Studije slučaja :: NPS\nJump to:the main navigationto servicesthe page navigationthe contentNPS d.o.o.RootlineHome > Klijenti > Studije slučajaPretraga\tSearch forLanguagesrpengKontaktnewfrontier.euMain navigationO namaIstorijat kompanijeMisija i vizijaNPS u medijimaNagrade i priznanjaNovostiPravna poukaUslugeAnaliza poslovnih procesaDizajn i RazvojUvođenje rešenjaObukaVođenje projektaPodrška i održavanjeSistem integracijaDruštvena saradnjaiBankingRešenjaPoslovna rešenja (ERP)Poslovno izveštavanje (BI)Upravljanje odnosima (CRM)ProizvodiMicrosoft Dynamics AXMicrosoft Dynamics NAVNAV4ConstructionLS RetailNAV ExpressBI4DynamicsKlijentiReferenceStudije slučajaKarijeraKarijera u NPSOpšti zahteviSlobodna radna mestaPrijavite se za posaoWEB MAILKlijentiReferenceStudije slučaja Studije slučajaDinamika našeg posla ne ostavlja previše prostora za opis svega do sada urađenog. Tehnologija koju koristimo brzo se razvija i napreduje, a nove verzije proizvoda i rešenja koja nudimo pojavljuju se svakih nekoliko godina. Slično je i sa našim klijentima - brze promene, dinamično okruženje... čine da se i rešenja koja smo implementirali rastu i menjaju se jednakom brzinom. Zato u nastavku možete da pročitate samo neke od priča - biće dovoljno da kliknete na logo preduzeća u naslovu.\nPlanirani dalji rast preduzeća, unutar Srbije i van nje, te povećanje obima i kompleksnosti poslovanja, naročito potreba pune i kontinuirane kontrole nad procesima u proizvodnji i skladišnom poslovanju, značili su i da je postavljanje rešenja za napredno poslovno izveštavanje i analize poslovanja imperativ, a ne opcija. Logičan izbor je, kao i u brojnim prethodnim projektima koje je realzovao NPS, bio BI4Dynamics, odnosno BI4NAV... PC PRESS: Svetsko rešenje za proizvode svetskog kvaliteta "Crop's & Partners" - NPS studija slučaja Florida Bel je prepoznatljiv domaći brend, koji na svim dostupnim adresama i tržištima označava proizvode visokog i uvek strogo kontrolisanog kvaliteta, proizvedene u punom skladu sa aktuelnim evropskim standardima i normama za prehrambenu industriju. Izražena potreba podizanja efikasnosti i efektivnosti praćenja poslovnih procesa i rezultata poslovanja, a naročito uvođenje sistema kvaliteta, nametnuli su potrebu zamene postojećeg informacionog sistema i uvođenje novog, savremenog poslovnog rešenja. Nakon što je tim stručnih ljudi kompanije, u saradnji sa kolegama iz Delta Agrara i Delta M-a, detaljno razmotrio i analizirao aktuelnu ponudu, izbor je pao na svetski priznato ERP rešenje Microsoft Dynamics NAV (verzija NAV 2009). Implementacija je, zahvaljujući dokazanom iskustvu u rešavanju složene problematike u sličnim, a naročito proizvodnim kompanijama, poverena preduzeću NPS d.o.o. Beograd...\nA.D. „Novi Pazar – put“ je preduzeće sa pola veka dugom tradicijom, koje se bavi izgradnjom i održavanjem puteva i drugih objekata niskogradnje. Poseduje veliki vozni i mašinski park, koji održava sopstvenim snagama, pogone za proizvodnju asfalta, betona, eksploataciju kamena i proizvodnju kamenih agregata. A.D. „Novi Pazar – put“ ima u proseku oko 550 zaposlenih, od čega preko 450 stalno zaposlenih i deo je Putevi (Užice) grupe. Implementiran je sistem na bazi ERP rešenja Microsoft Dynamics NAV koji omogućava ažurno planiranje, praćenje i knjiženje realizacije i troškova na svim gradilištima ali i sve ono što je u većini sličnih sistema gotovo nezamislivo: i obračunske listove građevinske knjige, i situacije, i obračun cene koštanja gotovih proizvoda, i kompletno praćenje svakog pojedinačnog sredstva mehanizacije...\nJaffa AD Crvenka ima poslovnu tradiciju dužu od 30 godina. Dugi niz godina proizvodi fabrike Jaffa AD Crvenka predstavljaju sinonim kvaliteta i dobrog ukusa. Jaffa je sigurno jedan od najznačajnijih 'brand'-ova u prehrambenoj industriji ovog dela Evrope. Prisutna je na svim tržistima u regionu...\nUvođenjem ERP rešenja Microsoft Dynamics NAV u preduzeće Jaffa iz Crvenke, KappaStar grupa je potpuno zaokružila proces unifikacije integrisanih informacionih sistema u svim članicama ove proizvodno orijentisane korporacije...\nUnipromet je regionalni lider u proizvodnji i ugradnji zaštitnih ograda za puteve. Značajna ulaganja u podizanje kvaliteta proizvoda i usluga, organizaciju i efikasnost poslovanja, podrazumevala su i investiciju u novi informacioni sistem, sposoban da ispuni sve zahteve koje nameće moderno poslovanje. Nakon analize potreba i ponude rešenja odabran je Microsoft Dynamics NAV, a za implementatora je odabran NPS...\nAvala Ada i Fabrika kartona Umka vodeći su proizvođači transportne i komercijalne ambalaže u ovom delu Evrope i deo su KappaStar grupe, proizvodno orijentisane korporacije koja je prepoznala prednosti uvođenja integrisanog informacionog sistema u sve članice grupacije. Nakon donošenja odluke da se krene u projekat uvođenja novog poslovno-informacionog sistema i odabira Microsoft Dynamics NAV-a, ceo proces je završen u rekordnom roku...\nAsseco SEE je grupacija kompanija koja predstavlja regionalnog lidera u oblasti kompleksnih softverskih rešenja za kompanije iz privatnog i javnog sektora, pre svega u oblasti bankarstva i osiguranja. U Srbiji su u grupaciju integrisane tri lokalne kompanije sa informacionim sistemima koji nisu ispunjavali zahteve koje nameće moderno poslovanje. Nakon analize potreba i ponude rešenja odabran je Microsoft Dynamics NAV, a za implementatora je odabran NPS...\nDelta Sport Grupa unapredila je svoj softver za upravljanje poslovanjem prelaskom na rešenje Microsoft Dynamics AX 2009. Od početka primene rešenja, koje je integrisano sa već postojećim rešenjem za maloprodaju, kompanija je poboljšala tačnost podataka za 30%, prodaju za 10% i produktivnost za 20%... Delta sport - studija slučaja & video "Za nas je ovo bilo savršeno rešenje. Imali smo sistem koji je mogao lako da se integriše sa ostalim Microsoft proizvodima, koji se lako uklopio sa našim knjigovodstvenim zahtevima i moći ću veoma lako da dodam još funkcionalnosti i korisnika kada za to dođe vreme.."\nFutura Plus je vodeća kompanija u Srbiji u domenu distribucije i prodaje štampe i robe široke potrošnje. Nastala udruživanjem više kompanija, suočila se sa problemom spajanja raznorodnih IT sistema u jedno okruženje. Tražeći rešenje koje bi se uspešno izborilo sa dinamičnim rastom kompanije, kao i sa raznolikim segmentima poslovanja i IT okruženja, odlučili su se za Microsoft Dynamics NAV... Futura plus - studija slučaja Primarna delatnost kompanije Agroekonomik je prerada voća i povrća, odnosno proizvodnja prirodnih voćnih sokova, začina „Biozačin“, „Tomatina“ i drugih proizvoda od paradajza, zatim džemova i marmelada, kao i kiselog programa (povrće). Agroekonomik već duži niz godina izvozi na zapadnoevropsko i američko tržište...NPS d.o.o.


Vladimir Đukanović novi advokat Dijane Hrkalović! SKINUCU JOJ OPTUZNICU-DIJANI JE SVE NAMESTENO! | FELJTON.rs G-E0EWZBLP0V\nHome / DRUŠTVO / Vladimir Đukanović novi advokat Dijane Hrkalović! SKINUCU JOJ OPTUZNICU-DIJANI JE SVE NAMESTENO!\nVladimir Đukanović novi advokat Dijane Hrkalović! SKINUCU JOJ OPTUZNICU-DIJANI JE SVE NAMESTENO!\nPosted by: admin 28/02/2022\tin DRUŠTVO, KULTURA Leave a comment\nNakon što su advokati bivše državne sekretarke MUP Dijane Hrkalović otkazali punomoćje uoči suđenja koja je zakazano za sredu, prema prvim i nezvaničnim informacijama portala „FELJTON.rs“, Hrkalovićevu će nadalje braniti Vladimir Đukanović, inače poslanik Srpske napredne stranke. Koji je izjavio da joj je sve namesteno, i da ce skinuti optuznicu na sledecem rocistu..\nDijana Hrkalović i Vladimir Đukanović\nOtkazivanje punomoćja advokata i dolazak drugog advokata dogodili su se dva dana pred početak suđenja, jer je Posebno odeljenje Višeg suda u Beogradu (Specijalni sud) zakazalo početak za 2. mart. Osim Hrkalovićeve, na optuženičkoj klupi trebalo je da se nađu i dvojica policijskih funkcionera, a do sada su je branili Ahmed Dlimeđac, Nemanja Tasić i Sead Spahović.\nMeđutim, imajući u vidu nove informacije da je Hrkalović ostala bez advokata koji su je do sada zastupali, pitanje je da li će suđenje zaista početi u sredu, kada je i zakazano.\nPored toga, ne treba zabraniti da Vladimir Đukanović takođe zastupa i Predraga Koluviju u postupku koji se protiv njega vodi u slučaju „Jovanjica“: Podsetimo da je pusten na slobodu i trazi od drzave milionsku ostetu..\nPrevious: PROSLA decenija SNS-a: Posledice će trajati dugo posle njih!\nNext: Ponoš: Vučić ponižava vojsku Srbije, Vulin služi sa uveseljavanje komšija\nWC Captcha 61 − 53 =


SEEbiz.eu / SI / Ministarstvo saobraćaja traži još dvije dozvole za autoput Bar-Boljare\nMinistarstvo saobraćaja autoput Bar-Boljare China Road and Bridge Corporation\nMinistarstvo saobraćaja traži još dvije dozvole za autoput Bar-Boljare\nDatum objave: 20.04.2017. - 08:31:23\nPODGORICA - Ministarstvo saobraćaja podnijelo je zahtjeve za dobijanje građevinske dozvole za dvije poddionice na prioritetnoj dionici autoputa Bar – Boljare od Smokovca do Mateševa.\nMinistarstvo saobraćaja je Ministarstvu održivog razvoja i turzma podnijelo zahtjeve za dobijanje građevinske dozvole za poddionicu koja se sastoji od mosta Zagrade i tunela Đurilovac i Mrki krš sa pripadajućim djelovima otvorene trase.\nTi objekti se, kako piše Pobjeda, nalaze na lokaciji katastarskih opština Lopate i Lijeva Rijeka, na teritoriji Podgorice.\nMinistarstvo je drugu dozvolu tražilo za poddionicu koju čini most Podovi sa pripadajućim djelovima otvorene trase.\nTaj objekat se nalazi na lokaciji katastarske opštine Trebješica, na teritoriji Glavnog grada.\nGradnja prioritetne dionice Smokovac – Uvač – Mateševo, dugačke 41 kilometar, počela je 11. maja 2015. godine, od kada kreće rok od četiri godine koji kineske kompanije imaju za završetak radova.\nU maju prošle godine počelo je izlivanje betona temeljnih jama mosta Moračica, čime su počeli glavni radovi na autoputu. Izgradnja autoputa koštaće državu 809 miliona eura. Od kineske Eksim banke pozajmljena su 944 miliona amerićkih dolara na 20 godina i sa kamatom od dva odsto, uz grejs period od šest godina.\nGlavni izvođač radova je kompanija China Road and Bridge Corporation (CRBC).


Mioljub Krsmanović - generalni direktor - Muzicka kuca Metropolis\nMioljub Krsmanović - generalni direktor\nKao osnivač Metropolis Music Company diskografijom se bavi od 1994. godine. Više od dve decenije sarađuje sa brojnim grupama iz čitavog regiona plasirajući njihovo stvaralaštvo kroz izdanja, video produkciju i koncertne aktivnosti.\nMioljub Krsmanović apsolvirao je na Elektrotehničkom fakultetu, a diplomirao na Fakultetu kompjuterskih nauka u Beogradu. Još kao srednjoškolac počinje da radi u omladinskom programu “Radio Podrinje” u Loznici. Tokom studija elektrotehnike od 1985. do 1989. godine tonski je realizator omladinskog programa “Ritam srca” na Studiju B, a zatim jedan od osnivača i prvi tehnički direktor „Omladinskog radija B92“. Učestvuje u osnivanju radija “Indeks“ čiji je ujedno i prvi tehnički direktor, a od 1995. do 1997. godine na funkciji je direktora i glavnog i odgovornog urednika „Radija S“. 2000. godine osniva prvu muzičku televiziju - "TV METROPOLIS".\nOd 2001. do 2014. godine predsednik je Grupacije diskografa u Privrednoj komori Srbije. Jedan je od osnivača Organizacije proizvođača fonograma Srbije (OFPS, 2002. godine), a sada je potpredsednik Upravnog odbora. U OFPS-u je zadužen za međunarodnu saradnju i stalni je učesnik svetskih i evropskih IFPI ( The International Federation of the Phonographic Industry) konferencija. Član je Odbora za kreativnu industriju i potpredsednik Grupacije diskografa Privredne komore Srbije.